301 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 21 

11 Φεβρουάριου 2000 


ΝΟΜΟΣ ΥΠ’ΑΡΙΘ. 2789 

Προσαρμογή του ελληνικού δικαίου προς την οδηγία αριθ. 
98/26ΙΕΚ του Ευρωπαϊκού Κοινοβουλίου και του Συμ¬ 
βουλίου της 19.5.1998 σχετικά με το αμετάκλητο του 
διακανονισμού στα συστήματα πληρωμών και στα συ¬ 
στήματα διακανονισμού χρηματοπιστωτικών μέσων 
και άλλες διατάξεις. 


3. Η νομοθετική ή κανονιστική ρύθμιση ή σύμβαση με¬ 
ταξύ δύο συμμετεχόντων. στους οποίους δεν συναριθ- 
μούνται ο τυχόν διακανονιστής, ο τυχόν κεντρικός αντι¬ 
συμβαλλόμενος, το τυχόν συμψηφιστικό γραφείο ή ο 
τυχόν εμμέσως συμμετέχων, η οποία έχει χαρακτηρι¬ 
στεί ως Σύστημα από Κράτος - Μέλος και έχει ανακοι¬ 
νωθεί στην Ευρωπαϊκή Επιτροπή. 


ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΟΡΙΣΜΟΙ ΚΑΙ ΠΕΔΙΟ ΕΦΑΡΜΟΓΗΣ 
Άρθρο 1 

Για τους σκοπούς του παρόντος νοούνται ως: 

α. Σύστημα: 

1. Η νομοθετικά, κανονιστικά ή συμβατικά ρυθμιζόμε- 
νη σχέση με κοινούς και τυποποιημένους κανόνες: 

(ι) μεταξύ τριών ή περισσότερων συμμετεχόντων, 
στους οποίους δεν συναριθμείται ο τυχόν διακανονι- 
στής, ο τυχόν κεντρικός αντισυμβαλλόμενος, το τυχόν 
συμψηφιστικό γραφείο ή ο τυχόν εμμέσως συμμετέχων, 
το αντικείμενο της οποίας συνίσταται στην εκτέλεση 
εντολών μεταβίβασης μεταξύ των συμμετεχόντων σε 
αυτήν και 

(ιι) η οποία διέπεται από το δίκαιο του Κράτους - Μέ¬ 
λους που έχουν επιλέξει οι συμμετέχοντες σε αυτήν, 
υπό την προϋπόθεση ότι σε αυτό το Κράτος - Μέλος 
βρίσκεται η κεντρική διοίκηση ενός τουλάχιστον των 
συμμετεχόντων και 

(ιιι) η οποία σχέση έχει ανακοινωθεί ως Σύστημα στην 
Ευρωπαϊκή Επιτροπή από Κράτος - Μέλος το οποίο έχει 
κρίνει τους κανόνες του συστήματος ως ικανοποιητικούς. 

2. Η νομοθετική ή κανονιστική ρύθμιση ή σύμβαση 
που πληροί τις παραπάνω προϋποθέσεις και έχει ως 
αντικείμενο την εκτέλεση εντολών μεταβίβασης που 
αναφέρονται στην παράγραφο θ' περ. (ιι) του παρόντος 
άρθρου και σε περιορισμένη κλίμακα την εκτέλεση 
εντολών με αντικείμενο άλλα μέσα της κεφαλαιαγοράς, 
όπως συμβάσεις παραγωγών επί εμπορευμάτων, η 
οποία έχει χαρακτηρισθεί ως Σύστημα από Κράτος - 
Μέλος και έχει ανακοινωθεί στην Ευρωπαϊκή Επιτροπή. 


β. Ίδρυμα: 

(ι) Το πιστωτικό ίδρυμα, όπως αυτό ορίζεται στηνπαρ. 

1 του άρθρου 2 του ν. 2076/1992, συμπεριλαμβανομέ¬ 
νων και των πιστωτικών ιδρυμάτων που αναφέρονται 
στις παραγράφους 2 και 3 του άρθρου 3 του ίδιου νό¬ 
μου, καθώς και των ιδρυμάτων που αναφέρονται στην 
παρ. 2 του άρθρου 2 της οδηγίας 77/780/Ε.Ο.Κ., 

(ιι) Η Επιχείρηση Παροχής Επενδυτικών Υπηρεσιών, 
όπως αυτή ορίζεται στην παρ. 3 του άρθρου 2 τού ν. 
2396/1996, με εξαίρεση τα ιδρύματα που αναφέρονται 
στην παρ. 1 του άρθρου 3 του ίδιου νόμου και στην παρ. 

2 στοιχεία α' έως ια' του άρθρου 2 της οδηγίας 
93/22/Ε.Ο.Κ., 

(ιιι) Το Δημόσιο ή επιχειρήσεις με εγγύηση του Δημο¬ 
σίου. 

(ιν) Το ίδρυμα, η κεντρική διοίκηση του οποίου βρί¬ 
σκεται εκτός Ευρωπαϊκής Ένωσης και που το αντικείμε¬ 
νό του είναι ανάλογο των Πιστωτικών Ιδρυμάτων ή των 
Επιχειρήσεων Παροχής Επενδυτικών Υπηρεσιών, όπως 
ορίζονται ανωτέρω, εφόσον τελεί υπό αντίστοιχη με αυ¬ 
τά εποπτεία, 

(ν) Επιχειρήσεις που έχουν χαρακτηρισθεί ως ιδρύμα¬ 
τα σύμφωνα με τη διαδικασία του άρθρου 11 παρ. 1 για 
τα ημεδαπά συστήματα, καθώς και επιχειρήσεις που 
έχουν χαρακτηριστεί ως ιδρύματα με ανάλογες διαδικα¬ 
σίες για Συστήματα των άλλων Κρατών- Μελών της Ευ¬ 
ρωπαϊκής Ένωσης, 

εφόσον συμμετέχουν σε Σύστημα και ευθύνονται για 
την εκπλήρωση υποχρεώσεων που προκύπτουν από 
Εντολές μεταβίβασης στο πλαίσιο του συστήματος αυ¬ 
τού. 

γ. Κεντρικός Αντισυμβαλλόμενος: 

Ο οργανισμός ο οποίος παρεμβάλλεται μεταξύ των 
ιδρυμάτων ενός Συστήματος και ο οποίος δρα ως ο 
αποκλειστικός αντισυμβαλλόμενος αυτών των ίδρυμά- 

των όσον αφορά τις εντολές τους μεταβίβασης, 
δ. Διακανονιοτής: 

Ο οργανισμός ο οποίος παρέχει σε ιδρύματα ή/και σε 
κεντρικό αντισυμβαλλόμενο που συμμετέχουν σε συ* 
στήματα, λογαριασμούς διακανονισμού μέσω των οποί¬ 
ων γίνεται ο διακανονισμός εντολών μεταβίβασης στο 
πλαίσιο των συστημάτων αυτών και ο οποίος, αν συ¬ 
ντρέχει περίπτωση, παρέχει πίστωση στα εν λόγω ιδρύ¬ 
ματα ή/και κεντρικούς αντισυμβαλλομένους με σκοπό 
το διακανονισμό, 
ε. Συμψηφιστικό Γραφείο: 

Ο οργανισμός που είναι υπεύθυνος για τον υπολογι¬ 
σμό της καθαρής θέσης των ιδρυμάτων, του τυχόν κε¬ 
ντρικού αντισυμβαλλομένου ή/και τυχόν διακανονιστή. 
στ. Συμμετέχων: 

Ίδρυμα, κεντρικός αντισυμβαλλόμενος, διακανονι- 
στής ή συμψηφιστικό γραφείο. 

Σύμφωνα με τους κανόνες του Συστήματος, ο ίδιος 
συμμετέχων δύναται να δρα ως κεντρικός αντισυμβαλ¬ 
λόμενος, διακανονιοτής ή γραφείο συμψηφισμού ή να 
εκτελεί μέρος ή το σύνολο αυτών των καθηκόντων, 
ζ. Εμμέσως Συμμετέχων: 

Πιστωτικό ίδρυμα κατά την έννοια της παραγράφου β' 
περ. (ι) του παρόντος άρθρου, το οποίο έχει συμβατική 
σχέση με ίδρυμα που συμμετέχει σε Σύστημα πληρω¬ 
μών σύμφωνα με την παράγραφο θ' περ. (ι) του παρό¬ 
ντος άρθρου και, ως εκ τούτου, δύναται να δίδει εντο¬ 
λές μεταβίβασης μέσω του Συστήματος. 
η. Χρηματοπιστωτικά μέσα: 

Τα μέσα που αναφέρονται στο εδάφιο α' της παρα- 
* γράφου 1 του άρθρου 2 του ν, 2396/1996. 
θ. Εντολή μεταβίβασης: 

{[) κάθε οδηγία Συμμετέχοντος να τεθεί στη διάθεση 
ενός αποδέκτη χρηματικό ποσό μέσω λογιστικής εγγρα¬ 
φής στους λογαριασμούς πιστωτικού ιδρύματος, κε¬ 
ντρικής τράπεζας ή διακανονιστή ή κάθε εντολή Συμμε¬ 
τέχοντος, η οποία συνεπάγεται την ανάληψη ή την εκ¬ 
πλήρωση οφειλής πληρωμής, όπως ορίζεται από τους 
κανόνες του συστήματος ή 
(ιι) κάθε οδηγία Συμμετέχοντος να μεταβιβασθεί η κυ¬ 
ριότητα ή άλλο εμπράγματο ή ενοχικό δικαίωμα επί χρη¬ 
ματοπιστωτικού μέσου, μέσω λογιστικής εγγραφής σε 
μητρώο ή με άλλον τρόπο. 
ι. Διαδικασία Αφερεγγυότητας: 

Κάθε συλλογικό μέτρο που προβλέπεται από το δί¬ 
καιο Κράτους - Μέλους ή τρίτης χώρας και συνεπάγεται 
την απαγόρευση ή τον περιορισμό της εξουσίας διάθε¬ 
σης, όπως η πτώχευση, η ειδική εκκαθάριση ή η εξυγί¬ 
ανση. 

ια. Συμψηφισμός: 

Η μετατροπή σε καθαρή απαίτηση ή καθαρή οφειλή, 
απαιτήσεων και οφειλών που προκύπτουν από εντολές 
μεταβίβασης, τις οποίες ένας συμμετέχων ή συμμετέχο- 
ντες απευθύνουν προς ή λαμβάνουν από έναν ή περισ¬ 
σότερους άλλους συμμετέχοντες με τελικό εξαγόμενο 
μία μόνο καθαρή απαίτηση ή καθαρή οφειλή. 
ιβ. Λογαριασμός διακανονισμού: 

Ο λογαριασμός σε κεντρική τράπεζα, διακανονιστή ή 
κεντρικό αντισυμβαλλόμενο που χρησιμοποιείται για 
την κατοχή κεφαλαίων και χρηματοπιστωτικών μέσων, 
καθώς και για το διακανονισμό συναλλαγών μεταξύ των 
συμμετεχόντων σε Σύστημα. 


ιγ. Ασφάλεια: 

Όλα τα ρευστοποιήσιμα περιουσιακά στοιχεία ή χρή¬ 
μα που παρέχονται δυνάμει ενεχύρου, εγγυοδοσίας, 
σύμβασης πωλήσεως με σύμφωνο επαναγοράς ή πα¬ 
ρεμφερούς συμφωνίας ή με άλλον τρόπο, για την εξα¬ 
σφάλιση δικαιωμάτων και υποχρεώσεων που ενδέχεται 
να προκόψουν σε συνάρτηση με Σύστημα ή που παρέ¬ 
χονται στις κεντρικές τράπεζες των Κρατών - Μελών ή 
στην Ευρωπαϊκή Κεντρική Τράπεζα. 

ιδ. Αρμόδιες αρχές: 

Οι αρχές που έχουν ορισθεί από τα λοιπά Κράτη - Μέ¬ 
λη και έχουν γνωστοποιηθεί από αυτά στην Ευρωπαϊκή 
Επιτροπή ως αρμόδιες για την ενημέρωση, σύμφωνα με 
τις διατάξεις του εσωτερικού δικαίου κάθε Κράτους - 
Μέλους, με τις οποίες επήλθε εναρμόνιση στις διατά¬ 
ξεις του άρθρου 6 της οδηγίας 98/26/Ε.Κ.. 

ιε. Ημεδαπά Συστήματα: 

Τα Συστήματα του άρθρου 2 παρ. 1 του παρόντος, 
καθώς και εκείνα, που ορίζονται σύμφωνα με το άρθρο 
10 του παρόντος, στο πλαίσιο των οποίων οι εντολές με¬ 
ταβίβασης εκτελούνται εντός Ελλάδος ή είναι διασυνο¬ 
ριακές. 

Άρθρο 2 

Οι διατάξεις του παρόντος εφαρμόζονται, ανεξαρτή¬ 
τως του νομίσματος ή των νομισμάτων διενέργειας των 
πράξεων: .... 

1. Στα Συστήματα που ορίζονται σύμφωνα με τη διαδι¬ 
κασία του άρθρου 10 του παρόντος και στα εξής Συστή¬ 
ματα: 

α) Στο Σύστημα Διακανονισμού Εντολών Πληρωμής 
σε Συνεχή Χρόνο ΕΡΜΗΣ, από την ημερομηνία έναρξης 
λειτουργίας του, όπως προβλέπεται από την υπ’ αρ. 
10/22.12.1998 Πράξη Συμβουλίου Νομισματικής Πολιτι¬ 
κής της Τράπεζας της Ελλάδος. 

β) Στο Σύστημα Διακανονισμού Εντολών Πληρωμής 
σε Ευρώ σε Συνεχή Χρόνο (ΕΥΡΩ-ΕΡΜΗΣ), το οποίο 
αποτελεί μέχρι την ημερομηνία ένταξης στο τρίτο στά¬ 
διο της Οικονομικής και Νομισματικής Ένωσης (Ο.Ν.Ε.), 
τμήμα του Συστήματος ΕΡΜΗΣ, σύμφωνα με την ως 
άνω Πράξη Συμβουλίου Νομισματικής Πολιτικής της 
Τράπεζας της Ελλάδος. 

γ) Στις πληρωμές μέσω του μηχανισμού διασύνδεσης 
(«ΙΝΤΕΒϋΝΚΙΝΟ») του Διευρωπαΐκού Συστήματος Δια¬ 
κανονισμού Εντολών Πληρωμής σε Συνεχή Χρόνο («ΤΑ- 
ΒΟΕΤ») από και προς το ΕΥΡΩ-ΕΡΜΗΣ, και μετά την κα¬ 
τάργηση ή συγχώνευσή του με το Σύστημα ΕΡΜΗΣ, 
στις πληρωμές από και προς το Σύστημα αυτό. 

δ) Στο Σύστημα Παρακολούθησης Συναλλαγών επί 
Τίτλων σε Λογιστική Μορφή (ΑΥΛΟΙ ΤΙΤΛΟΙ), που προ- 
βλέπεται από το ν. 2198/1994 και βρίσκεται υπό τη δια¬ 
χείριση και την εποπτεία της Τράπεζας της Ελλάδος. 

ε) Στο Γ ραφείο Συμψηφισμού Αθηνών, 
στ) Στο Σύστημα Άυλων Τίτλων (ΣΑΤ.), που τελεί υπό 
τη διαχείριση της ανώνυμης εταιρείας με την επωνυμία 
«ΚΕΝΤΡΙΚΟ ΑΠΟΘΕΤΗΡΙΟ ΑΞΙΩΝ Α.Ε.» και την επο¬ 
πτεία της Επιτροπής Κεφαλαιαγοράς και προβλέπεται 
από την υπ 1 αρ. 9820 απόφαση της 154/16.3.1999 Συνε¬ 
δρίασης Δ.Σ. της Επιτροπής Κεφαλαιαγοράς (ΦΕΚ 900 
Β') και 

ζ) Στο Σύστημα Εκκαθάρισης Συναλλαγών Επί Παρα- 
γώγων, που τελεί υπό τη διαχείριση της ανώνυμης εται- 

ρείας με την επωνυμία «Εταιρεία Εκκαθάρισης Συναλ¬ 
λαγών Επί Παραγώγων Α.Ε.» {ΕΤ.Ε.Σ.Ε.Π.) και την επο- 
πτεία της Επιτροπής Κεφαλαιαγοράς και προβλέπεται 
από τις διατάξεις του ν. 2533/1997 (ΦΕΚ 228 Α 1 }, όπως 
ισχύει, και της απόφασης της 25ης/4.8.1999 συνεδρία¬ 
σης του Δ.Σ. της ΕΤ.Ε.Σ.Ε.Π. (ΦΕΚ 1630 Β). 

2. Στους ημεδαπούς και αλλοδαπούς Συμμετέχοντες 
σε Ημεδαπά Συστήματα, καθώς και στους ημεδαπούς 
Συμμετέχοντες σε Συστήματα άλλων Κρατών - Μελών 
της Ευρωπαϊκής Ένωσης. 

3. Στην Ασφάλεια, κατά την έννοια της παραγράφου 
ιγ'του άρθρου 1 του παρόντος που παρέχεται σε συ¬ 
νάρτηση με Συστήματα, καθώς και με τις πράξεις νομι¬ 
σματικής πολιτικής και τις λοιπές πράξεις της Ευρωπαϊ¬ 
κής Κεντρικής Τράπεζας, της Τράπεζας της Ελλάδος 
και των άλλων κεντρικών τραπεζών της Ευρωπαϊκής 
Ένωσης υπό την ιδιότητά τους ως κεντρικών τραπεζών. 

ΚΕΦΑΛΑΙΟ Β* 

ΣΥΜΨΗΦΙΣΜΟΣ ΚΑΙ ΕΝΤΟΛΕΣ ΜΕΤΑΒΙΒΑΣΗΣ 
Άρθρο 3 

1. Οι Εντολές μεταβίβασης και ο Συμψηφισμός ισχύ¬ 
ουν και αντιτάσσονται έναντι κάθε τρίτου ακόμη και σε 
περίπτωση Διαδικασίας Αφερεγγυότητας, κατά Συμμε- 
τέχοντος, εφόσον οι Εντολές μεταβίβασης εισήχθησαν 
στο Σύστημα πριν από την έναρξη της Διαδικασίας Αφε- 
ρεγγυότητας, όπως ορίζεται στο άρθρο 5 του παρό¬ 
ντος. 

Αν οι Εντολές μεταβίβασης εισέλθουν στο Σύστημα 
μετά τη στιγμή της έναρξης της Διαδικασίας Αφερεγ¬ 
γυότητας και υπό την προϋπόθεση ότι η εκκαθάρισή 
τους αρχίζει την ημέρα έναρξης της Διαδικασίας Αφε¬ 
ρεγγυότητας, οι εντολές αυτές είναι ισχυρές και αντι¬ 
τάσσονται έναντι κάθε τρίτου, εφόσον ο διαχειριστής 
του Συστήματος (Διακανονιστής; Κεντρικός αντισυμ-' 
βαλλόμενος ή το Συμψηφιστικό γραφείο) αποδείξει ότι 
δεν είχε λάβει γνώση για την έναρξη της Διαδικασίας 
Αφερεγγυότητας, σύμφωνα με τη διαδικασία του άρ¬ 
θρου 6 του παρόντος. 

2. Το κύρος του Συμψηφισμού δεν θίγεται από διατά¬ 
ξεις που προβλέπουν την ακύρωση των δικαιοπραξιών 
που έχουν συναφθεί πριν από την έναρξη της Διαδικασί¬ 
ας Αφερεγγυότητας, όπως ορίζεται στο άρθρο 5 του 
παρόντος. 

3. Τα Ημεδαπά Συστήματα διέπονται από σαφείς κα¬ 
νόνες που ορίζουν το χρόνο εισαγωγής μιας Εντολής 
μεταβίβασης στο Σύστημα, καθώς και τη χρονική στιγμή 
μετά την οποία η Εντολή αυτή δεν ανακαλείται ούτε από 
Συμμετέχοντα ούτε από τρίτο. 

Άρθρο 4 

Κεφάλαια ή χρηματοπιστωτικά μέσα του Συμμετέχο- 
ντος που είναι διαθέσιμα στο Λογαριασμό διακανονι¬ 
σμού του και χρησιμοποιούνται για την εκπλήρωση των 
υποχρεώσεώντου στο Σύστημα, που έχουν γεννηθεί μέ¬ 
χρι και την ημέρα έναρξης της Διαδικασίας Αφερεγγυό- 
τητας. Η παρασχεθείσα στο Συμμετέχοντα στο Σύστημα 
πιστωτική διευκόλυνση έναντι διαθέσιμης υφιστάμενης 
Ασφάλειας μπορεί να χρησιμοποιηθεί για την εκπλήρω¬ 
ση των κατά το προηγούμενο εδάφιο υποχρεώσεώντου 
στο Σύστημα. 


ΚΕΦΑΛΑΙΟ Γ 

ΔΙΑΤΑΞΕΙΣ ΣΧΕΤΙΚΕΣ ΜΕ ΤΗ ΔΙΑΔΙΚΑΣΙΑ 
ΑΦΕΡΕΓΓΥΟΤΗΤΑΣ 

Άρθρο 5 

1. Χρόνος έναρξης της Διαδικασίας Αφερεγγυότητας 
είναι το χρονικό σημείο κατά το οποίο δημοσιεύεται η 
σχετική απόφαση του αρμόδιου δικαστηρίου ή της αρ¬ 
μόδιας διοικητικής αρχής. 

2. Το δικαστήριο που δημοσιεύει την απόφαση ή η 
διοικητική αρχή που εκδίδει τη διοικητική πράξη με την 
οποία αρχίζει Διαδικασία Αφερεγγυότητας, την επιδί¬ 
δουν αμελλητί στην Τράπεζα της Ελλάδος. Η επίδοση 
αυτή πρέπει να έχει πραγματοποιηθεί: α) εντός της 
ίδιας ημέρας κατά την οποία δημοσιεύθηκε η απόφαση 
του δικαστηρίου ή β) πριν η απόφαση της διοικητικής 
αρχής δημοσιευθεί στην Εφημερίδα της Κυβερνήσεως, 

3. Αποφάσεις Δικαστηρίων με τις οποίες αρχίζει Δια¬ 
δικασία Αφερεγγυότητας αναγράφουν με ακρίβεια την 
ώρα δημοσιεύσεώς τους και διατάσσουν την επίδοσή 
τους στην Τράπεζα της Ελλάδος. 

4. Αίτηση πτωχεύσεως ή εν γένει αίτηση ενάρξεως 
Διαδικασίας Αφερεγγυότητας κατά Συμμετέχοντος σε 
Συστήματα του άρθρου 10 παρ. 1 του παρόντος επιδί¬ 
δεται επί ποινή απαραδέκτου στην Τράπεζα της Ελλά¬ 
δος. 

Άρθρο 6 

1. Η Τράπεζα της Ελλάδος ειδοποιεί αμέσως, οπωσ¬ 
δήποτε εντός της ημέρας κατά την οποία επιδόθηκε σε 
αυτήν απόφαση για την έναρξη Διαδικασίας Αφερεγ¬ 
γυότητας, σύμφωνα με το άρθρο 5 παρ. 2 του παρό¬ 
ντος, την Ευρωπαϊκή Κεντρική Τράπεζα και τις Αρμό¬ 
διες Αρχές. 

2. Συμμετέχοντες που έχουν την έδρα τους ή οποιασ-, 
δήποτε μορφής εγκατάσταση στην Ελλάδα, ανακοινώ¬ 
νουν αμέσως στην Τράπεζα της Ελλάδος τη συμμετοχή 
τους σε Σύστημα. Οι Συμμετέχοντες του προηγούμενου 
εδαφίου υποχρεούνται να προβούν στην ανακοίνωση 
του προηγούμενου εδαφίου εντός τριάντα (30) ημερών 
από της ενάρξεως ισχύος του παρόντος νόμου. 

3. Η Τράπεζα της Ελλάδος ειδοποιεί αμελλητί τα Ημε¬ 
δαπά Συστήματα για την έναρξη Διαδικασίας Αφερεγ¬ 
γυότητας Συμμετέχοντος σε αυτά: 

α) όταν επιδίδεται σε αυτήν απόφαση δικαστηρίου ή 
διοικητικής αρχής, σύμφωνα με τα οριζόμενα στο άρ¬ 
θρο 5 παρ. 1 του παρόντος, με την οποία αρχίζει Διαδι¬ 
κασία Αφερεγγυότητας και 

β) όταν λαμβάνει ανακοίνωση από τις Αρμόδιες Αρ¬ 
χές, την Ευρωπαϊκή Κεντρική Τράπεζα ή την Ευρωπαϊκή 
Επιτροπή για την έναρξη Διαδικασίας Αφερεγγυότητας 
Συμμετέχοντος σε Ημεδαπά Συστήματα. 

Άρθρο 7 

Δικαιώματα και υποχρεώσεις Συμμετέχοντος σε Ημε¬ 
δαπό Σύστημα, τα οποία προκύπτουν από ή συνδέονται 
με τη συμμετοχή του σε αυτό και έχουν γεννηθεί πριν 
από την κατά το άρθρο 6 παρ. 3 του παρόντος ειδοποί¬ 
ηση του Συστήματος αυτού για την έναρξη της Διαδικα¬ 
σίας Αφερεγγυότητας, δεν θίγονται αναδρομικά από τη 
διαδικασία αυτήν. 

Άρθρο 8 

Το δίκαιο που διέπει το Σύστημα εφαρμόζεται και σε 
περίπτωση ενάρξεως Διαδικασίας Αφερεγγυότητας κα¬ 
τά Συμμετέχοντος ως προς τα δικαιώματα και τις υπο¬ 
χρεώσεις που προκύπτουν από τη συμμετοχή του στο 
Σύστημα ή που συνδέονται με αυτήν. 

ΚΕΦΑΛΑΙΟ Δ' 

ΔΙΑΧΩΡΙΣΜΟΣ ΤΩΝ ΔΙΚΑΙΩΜΑΤΩΝ ΤΩΝ ΥΠΕΡ ΩΝ 
Η ΑΣΦΑΛΕΙΑ ΑΠΟ ΤΑ ΑΠΟΤΕΛΕΣΜΑΤΑ ΤΗΣ 
ΔΙΑΔΙΚΑΣΙΑΣ ΑΦΕΡΕΓΓΥΟΤΗΤΑΣ 
ΤΟΥ ΠΑΡΑΧΩΡΟΥΝΤΟΣ 

Άρθρο 9 

1. Η Ασφάλεια που έχει παρασχεθεί: 

α) σε Συμμετέχοντα στο πλαίσιο λειτουργίας Συστή¬ 
ματος ή 

β) στις κεντρικές τράπεζες των Κρατών - Μελών της 
Ευρωπαϊκής Ένωσης ή στην Ευρωπαϊκή Κεντρική Τρά¬ 
πεζα 

δεν υπόκειται σε λύση, άρση ή απόσβεση ούτε θίγεται 
καθ’ οιονδήποτε τρόπο από τη διαδικασία αφερεγγυό- 
τητας του Συμμετέχοντος ή του αντισυμβαλλομένου 
των κεντρικών τραπεζών των Κρατών - Μελών ή της Ευ¬ 
ρωπαϊκής Κεντρικής Τράπεζας, που παρέσχε την ασφά¬ 
λεια. 

2. Εφόσον υφίσταται οφειλή Συμμετέχοντος σε Σύ¬ 
στημα στο πλαίσιο λειτουργίας του ή αντισυμβαλλομέ¬ 
νου κεντρικής τράπεζας των Κρατών - Μελών της Ευρω¬ 
παϊκής Ένωσης ή και της Ευρωπαϊκής Κεντρικής Τρά¬ 
πεζας ληξιπρόθεσμη για χρονικό διάστημα μεγαλύτερο 
των είκοσι τεσσάρων ωρών, τα εισηγμένα σε οργανωμέ¬ 
νη αγορά χρηματοπιστωτικά μέσα επί των οποίων έχει 
συσταθεί Ασφάλεια, επιτρέπεται, κατά παρέκκλιση των 
διατάξεων περί αναγκαστικής εκποίησης και αφού ο 
οφειλέτης ενημερωθεί με έγγραφο βεβαίας χρονολογίας, 
να εκποιούνται από τον Διακανονιστή ή τον Κεντρικό 
Αντισυμβαλλόμενο του Συστήματος, την κεντρική τρά¬ 
πεζα ή την Ευρωπαϊκή Κεντρική Τράπεζα ή, εφόσον οι 
τίτλοι είναι ληξιπρόθεσμοι και απαπητοί, να εισπράττο- 
νται οι εξ αυτών απαιτήσεις από τον Διακανονιστή ή τον 
Κεντρικό Αντισυμβαλλόμενο του Συστήματος, την κε¬ 
ντρική τράπεζα ή την Ευρωπαϊκή Κεντρική Τράπεζα ιδίω 
ονόμστι. Η εκποίηση γίνεται χρηματιστηριακώς, μέσω 
μέλους του χρηματιστηρίου που ορίζει ο Διακανονι- 
στής, ο Κεντρικός Αντισυμβαλλόμενος, η κεντρική τρά¬ 
πεζα ή η Ευρωπαϊκή Κεντρική Τράπεζα ή και εξωχρημα- 
τιστηριακώς, εφόσον αντικείμενο της Ασφάλειας είναι 
τίτλοι του Δημοσίου ή τίτλοι που δεν είναι εισηγμένοι 
στο Χρηματιστήριο Αξιών Αθηνών. Το προϊόν της εκ- 
ποιήσεως διατίθεται κατά προτεραιότητα για την ικανο¬ 
ποίηση της ασφαλιζόμενης απαιτήσεως. 'Οταν η Ασφά¬ 
λεια έχει παρασχεθεί με τη μορφή συμβάσεως πωλήσε- 
ως τίτλων με σύμφωνο επαναγοράς και ο υπόχρεος σε 
επαναγορά Συμμετέχων ή αντισυμβαλλόμενος καταστεί 
υπερήμερος ως προς την εκπλήρωση της υποχρεώσε- 
ώς του για την καταβολή του τιμήματος, ο Διακανονι- 
στής, η κεντρική τράπεζα ή η Ευρωπαϊκή Κεντρική Τρά¬ 
πεζα δύνανται αμέσως να διαθέτουν ελεύθερα τους τίτ¬ 
λους που είχαν αγοράσει. 

3. Οι διατάξεις της νομοθεσίας που εφαρμόζονται κα¬ 
τά τη σύσταση ενεχύρου υπέρ της Τράπεζας της Ελλά¬ 
δος, την αναγκαστική εκποίηση του ενεχύρου αυτού και 


τη διανομή του πλειστηριάσματος ισχύουν και για τη 
σύσταση και την αναγκαστική εκποίηση ενεχύρου επί 
άυλων τίτλων Δημοσίου υπέρ της Ευρωπαϊκής Κεντρι¬ 
κής Τράπεζας και των κεντρικών τραπεζών των Κρατών 
- Μελών της Ευρωπαϊκής Ένωσης, καθώς και για τη δια¬ 
νομή του πλειστηριάσματος. 

4. 'Οταν συνιστάται Ασφάλεια επί χρηματοπιστωτικών 
μέσων ή επί δικαιωμάτων σε χρηματοπιστωτικά μέσα 
υπέρ Συμμετέχοντος στο πλαίσιο λειτουργίας Συστήμα¬ 
τος ή υπέρ κεντρικής τράπεζας Κρότους - Μέλους της 
Ευρωπαϊκής Ένωσης ή υπέρ της Ευρωπαϊκής Κεντρι¬ 
κής Τράπεζας με νόμιμη καταχώριση του δικαιώματος 
του υπέρ ου η Ασφάλεια σε Σύστημα ή σε μητρώο ή σύ¬ 
στημα καταχώρισης ή λογαριασμό ή βιβλία κεντρικής 
τράπεζας Κράτους - Μέλους ή της Ευρωπαϊκής Κεντρι¬ 
κής Τράπεζας, το εν λόγω δικαίωμα, ιδίως ως προς τη 
νόμιμη σύστασή του, την εγκγρότητά του και τη διαδι¬ 
κασία αναγκαστικής εκποίησης, διέπεται από το ουσια¬ 
στικό δίκαιο του Κράτους - Μέλους στο οποίο έγινε η 
καταχώρισή του. Η παραπάνω διάταξη ισχύει και στην 
περίπτωση που ο υπέρ ου η Ασφάλεια Συμμετέχων 
ενεργεί ιδίω ονόμστι αλλά για λογαριασμό τρίτου. 

ΚΕΦΑΛΑΙΟ Ε' 

ΟΡΙΣΜΟΣ ΣΥΣΤΗΜΑΤΩΝ, ΙΔΡΥΜΑΤΩΝ 
ΚΑΙ ΣΥΜΜΕΤΕΧΟΝΤΩΝ 

Άρθρο 10 

1. Με την επιφύλαξη των διατάξεων του άρθρου 2 
περ. 1 του παρόντος, με απόφαση του Υπουργού Εθνι¬ 
κής Οικονομίας, ύστερα από εισήγηση του Διοικητή της 
Τράπεζας της Ελλάδος ή της Επιτροπής Κεφαλαιαγο¬ 
ράς, ως προς τα εποπτευόμενα ή επιβλεπόμενα από κά¬ 
θε αρχή Συστήματα, ορίζονται τα Συστήματα που υπά¬ 
γονται στις διατάξεις του παρόντος νόμου. Η απόφαση 
αυτή, στην οποία συμπεριλαμβάνονται και τα Συστήμα¬ 
τα του άρθρου 2 περ. 1, δημοσιεύεται στην Εφημερίδα 
της Κυβερνήσεως. 

2. Για την υπαγωγή Συστήματος στις διατάξεις του 
παρόντος νόμου πρέπει τούτο: α) να διέπεται από το ελ¬ 
ληνικό δίκαιο ή να λειτουργεί στην Ελλάδα και β) η Τρά¬ 
πεζα της Ελλάδος ή η Επιτροπή Κεφαλαιαγοράς να 
έχουν εισηγηθεί την υπαγωγή του Συστήματος στις δια¬ 
τάξεις του παρόντος νόμου, ον κρίνουν ότι οι κανόνες 
που διέπουν το προτεινόμενο Σύστημα είναι ικανοποιη¬ 
τικοί. Ειδικότερα, για τα συστήματα των περιπτώσεων 2 
και 3 του άρθρου 1 παράγραφος α’ του παρόντος, η 
Τράπεζα της Ελλάδος ή η Επιτροπή Κεφαλαιαγοράς, 
προκειμένου να εισηγηθούν την υπαγωγή των Συστημά¬ 
των αυτών στις διατάξεις του παρόντος νόμου, θα πρέ¬ 
πει να έχουν διαπιστώσει ότι υφίστανται ικανοποιητικοί 
μηχανισμοί αποτροπής συστημικού κινδύνου σε αυτά. 

3. Ο Κατάλογος των Συστημάτων της παραγράφου 1 
γνωστοποιείται με επιμέλεια της Τράπεζας της Ελλάδος 
στην Ευρωπαϊκή Επιτροπή και στις Αρμόδιες Αρχές. 

4. Με απόφαση του Υπουργού Εθνικής Οικονομίας, 
ύστερα από εισήγηση του Διοικητή της Τράπεζας της 
Ελλάδος ή της Επιτροπής Κεφαλαιαγοράς, τροποποιεί¬ 
ται ο κατάλογος της παραγράφου 1 του παρόντος άρ¬ 
θρου και δύνανται να προστίθενται νέα ή να αφαιρού- 
νται από αυτόν υφιστάμενα Συστήματα, συμπεριλαμβα¬ 
νομένων και των Συστημάτων του άρθρου 2 περ. 1 του 
παρόντος. Η απόφαση αιπή, με το νέο πλήρη κατάλογο 
των Συστημάτων δημοσιεύεται στην Εφημερίδα της Κυ- 

βερνήσεως. Ο νέος κατάλογος ανακοινώνεται αμελλητί, 
με επιμέλεια της Τράπεζας της Ελλάδος, στην Ευρω¬ 
παϊκή Επιτροπή και στις Αρμόδιες Αρχές. 

Άρθρο 11 

1. Η Τράπεζα της Ελλάδος ή η Επιτροπή Κεφαλαιαγο¬ 
ράς μπορούν να χαρακτηρίσουν Ιδρύματα, κατά την έν¬ 
νοια του παρόντος, επιχειρήσεις που συμμετέχουν σε 
Συστήματα που εποπτεύουν ή επιβλέπουν, τα οποία 
εκτελούν μόνο Εντολές μεταβίβασης και σχετικές πλη¬ 
ρωμές που αναφέρονται στηνπαρ. θ'περ. ϋ του άρθρου 
1 του παρόντος, εφόσον: 

α) οι επιχειρήσεις αυτές ευθύνονται για τις οικονομι¬ 
κές υποχρεώσεις που απορρέουν από τις παραπάνω 
Εντολές μεταβίβασης, 

β) τρεις τουλάχιστον Συμμετέχοντες στα Συστήματα 
αυτά είναι Ιδρύματα κατά την έννοια των εδαφίων (ι) 
έως και (ιν) της περ. β ’ του άρθρου 1 του παρόντος και 

γ) υφίστανται ικανοποιητικοί μηχανισμοί αποτροπής 
συστημικού κινδύνου στα Συστήματα αυτά, όπως διαπι¬ 
στώνεται κατόπιν υποβολής των απαραίτητων στοιχεί¬ 
ων, πληροφοριών και σχεδίου διαχείρισης κινδύνων. 

2. Με απόφαση του Υπουργού Εθνικής Οικονομίας, 
ύστερα από εισήγηση του Διοικητή της Τράπεζας της 
Ελλάδος, μπορεί να επεκταθεί η εφαρμογή του παρό¬ 
ντος και σε Εμμέσως Συμμετέχοντες σε Σύστημα, εάν 
αυτό δικαιολογείται με κριτήριο το συστημικό κίνδυνο 
και υπό τον όρο ότι ο Εμμέσως Συμμετέχων είναι γνω¬ 
στός στο Σύστημα. 

3. Με απόφαση του Υπουργού Εθνικής Οικονομίας, 
κατόπιν εισηγήσεως του Διοικητή της Τράπεζας της Ελ¬ 
λάδος ή της Εππροπής Κεφαλαιαγοράς, μπορεί να επε¬ 
κταθεί η εφαρμογή του παρόντος και σε ελληνικά Ιδρύ¬ 
ματα, που συμμετέχουν άμεσα σε Συστήματα τρίτης, 
εκτός Ευρωπαϊκής Ένωσης, χώρας και στην Ασφάλεια 
που παρέχεται σε συνάρτηση με τη συμμετοχή στα Συ¬ 
στήματα αυτά, κατόπιν αιτήσεως του ενδιαφερόμενου 
Ιδρύματος. 

Άρθρο 12 

1. Τα Ημεδαπά Συστήματα αποστέλλουν στην Τράπε¬ 
ζα της Ελλάδος κατάλογο των Συμμετεχόντων και των 
Εμμέσως Συμμετεχόντων σε αυτά και την ενημερώνουν 
αμέσως για κάθε νέο ή απερχόμενο Συμμετέχοντα ή Εμ¬ 
μέσως Συμμετέχοντα, αποστέλλοντας κάθε φορά νέο 
πλήρη κατάλογο. 

2. Η Τράπεζα της Ελλάδος και τα Συστήματα ενημε¬ 
ρώνουν οποιονδήποτε έχει έννομο συμφέρον ως προς 
το αν Ίδρυμα είναι Συμμετέχων ή Εμμέσως Συμμετέχων 
σε Σύστημα, καθώς και για τους βασικούς κανόνες που 
διέπουντη λειτουργία του Συστήματος, ιδίως δετόν Κα¬ 
νονισμό Λειτουργίας του. 

3. Ίδρυμα υποχρεούται να ενημερώσει οποιονδήποτε 
έχει έννομο συμφέρον για το αν είναι Συμμετέχων ή Εμ¬ 
μέσως Συμμετέχων σε Σύστημα. 

Άρθρο 13 

1. Με απόφαση του Υπουργού Εθνικής Οικονομίας, 
ύστερα από εισήγηση της Τράπεζας της Ελλάδος και 
της Επιτροπής Κεφαλαιαγοράς, μπορούν να ρυθμίζο¬ 
νται ειδικά θέματα και αναγκαίες λεπτομέρειες για την 
εφαρμογή των διατάξεων του παρόντος νόμου. Η διά¬ 
ταξη αυτή δεν θίγει αρμοδιότητες της Τράπεζας της Ελ¬ 


λάδος ή της Επιτροπής Κεφαλαιαγοράς για την έκδοση 
κανονιστικών αποφάσεων ως προς Συστήματα, σύμφω¬ 
να με τις διατάξεις της νομοθεσίας. 

2. Τα Συστήματα γνωστοποιούν αμελλητί στην Τράπε¬ 
ζα της Ελλάδος κάθε επιδοθείσα σε αυτά αίτηση, σύμ¬ 
φωνα με το άρθρο 5 παρ. 4 του παρόντος. 

3. Η Τράπεζα της Ελλάδος γνωστοποιεί αμελλητί στην 
Επιτροπή Κεφαλαιαγοράς κάθε ανακοίνωση που πε¬ 
ριέρχεται σε αυτήν για Ίδρυμα εποπτευόμενο από την 
Επιτροπή Κεφαλαιαγοράς. 

4. Το τραπεζικό και επαγγελματικό απόρρητο δεν 
ισχύει έναντι του Υπουργού Εθνικής Οικονομίας, της 
Τράπεζας της Ελλάδος και της Επιτροπής Κεφαλαιαγο¬ 
ράς για την παροχή σε αυτούς από τα Συστήματα και 
τους Συμμετέχοντες των ανακοινώσεων που προβλέπο- 
νται στον παρόντα νόμο, καθώς κάι κάθε στοιχείου ή 
πληροφορίας που κρίνονται απαραίτητα για την ορθή 
και ασφαλή εφαρμογή του. 

Άρθρο 14 

1. Με την επιφύλαξη των διατάξεων της νομοθεσίας 
που προβλέπουν την επιβολή κυρώσεων από την Τρά¬ 
πεζα της Ελλάδος και την Επιτροπή Κεφαλαιαγοράς, η 
Τράπεζα της Ελλάδος και η Επιτροπή Κεφαλαιαγοράς 
δύνανται να επιβάλλουν πρόστιμο ύψους μέχρι 
50.000.000 δραχμών στους εποπτευόμενους ή επιβλε- 
πόμενους από αυτές Συμμετέχοντες, εφόσον αυτοί πα¬ 
ραβιάζουν τις διατάξεις του παρόντος. Σε περίπτωση 
σοβαρών υποτροπών, το πρόστιμο δυναται να ανέρχε¬ 
ται σε 100.000.000 δραχμές. 

2. Σε περίπτωση παράβασης των καθηκόντων που 
απορρέουν από την εκτέλεση των διατάξεων της παρ. 2 
του άρθρου 5 του παρόντος επιβάλλεται κατά των εντε¬ 
ταλμένων οργάνων πρόστιμο έως 20.000.000 δραχμές, 
με απόφαση του Υπουργού Εθνικής Οικονομίας, μετά 
από εισήγηση της Τράπεζας της Ελλάδος. 

Άρθρο 15 

Οι διατάξεις του πρώτου εδαφίου της παραγράφου 2 
και της παραγράφου 3 του άρθρου 11 του ν. 2548/1997 
δεν ισχύουν προκειμένου περί Συστημάτων που εμπί¬ 
πτουν στις διατάξεις του παρόντος. 

ΚΕΦΑΛΑΙΟ Π¬ 
ΑΛΛΕΙ ΔΙΑΤΑΞΕΙΣ 

Άρθρο 16 
Θέματα Ε.Α.Β. 

1. α. Συστήνεται νομικό πρόσωπο δημοσίου δικαίου 
(Ν.Π.Δ.Δ.) με την επωνυμία «Ε.Α.Β. ΠΑΠΩΝ», που τελεί 
υπό την εποπτεία του Υπουργού Οικονομικών. Ως σκο¬ 
πός του νομικού αυτού προσώπου ορίζεται η διαχείρι¬ 
ση, συντήρηση και εκμετάλλευση της περιουσίας του. 

β. Η περιουσία της «Ε.Α.Β. ΠΑΠΩΝ» αποτελείται από 
τα ακίνητα και κινητά περιουσιακά στοιχεία (πάγια) της 
Ελληνικής Αεροπορικής Βιομηχανίας Α.Ε. (ΕΑΒ. Α.Ε.), 
τα οποία μεταβιβάζονται σε αυτή χωρίς αντάλλαγμα, 
σύμφωνα με τα οριζόμενα στην υποπαράγραφο γ'. 

γ. Το διοικητικό συμβούλιο της Ε.Α.Β. Α.Ε. με απόφα¬ 
σή του, που εγκρίνεται από τη γενική συνέλευση των με¬ 
τόχων της εταιρείας, προσδιορίζει τα μεταβιβαζόμενα 
στην «Ε.Α.Β. ΠΑΠΩΝ» περιουσιακά στοιχεία και αναθέ¬ 
τει τη σύνταξη σχετικής έκθεσης στο οριζόμενο από αυ- 

τό όργανο. Στην έκθεση αιπή καθορίζονται και εξειδικεύ¬ 
ονται πλήρως τα μεταβιβαζόμενα περιουσιακά στοιχεία 
με ειδικότερους προσδιορισμούς, οι οποίοι, για τα ακί¬ 
νητα, θα είναι τουλάχιστον το είδος, η θέση και τα όριά 
τους. Η παραπάνω έκθεση, μετά την έγκρισή της από το 
διοικητικό συμβούλιο της Ε.Α.Β. Α.Ε. και τον Υπουργό 
Οικονομικών αποτελεί τίτλο μεταβίβασης, απόσπασμα 
του οποίου μεταγράφεται ατελώς, κατά τις κείμενες 
διατάξεις, στα οικεία βιβλία μεταγραφών του αρμόδιου 
υποθηκοφυλακείου. 

Η ανωτέρω μεταβίβαση απαλλάσσεται από την κατα¬ 
βολή κάθε φόρου, τέλους χαρτοσήμου, άλλου τέλους, 
εισφοράς υπέρ του Δημοσίου ή νομικού προσώπου δη¬ 
μοσίου δικαίου ή άλλου τρίτου. Ομοίως απαλλάσσεται 
από κάθε φόρο υπεραξίας που τυχόν θα προκύψει από 
τη μεταβίβαση αυτήν. 

δ. Η «Ε.Α.Β. ΠΑΓΙΩΝ»» από της συστάσεώς της υπει¬ 
σέρχεται αυτοδικαίως στα δικαιώματα και υποχρεώσεις. 
της ΕΑΒ. Α.Ε., οι οποίες προκύπτουν από δανειακές 
συμβάσεις. 

ε. Τα πόσης φύσεως προνόμια που έχουν παρασχεθεί 
στην Ε.Α,Β. Α.Ε. με το ν. 43/1975 ισχύουν και υπέρ της 
«ΕΑΒ. ΠΑΠΩΝ».· 

στ. Με σύμβαση που συνάπτεται μεταξύ της Ε.Α.Β. 
Α.Ε. και της «Ε.Α.Β. ΠΑΠΩΝ», παραχωρείται η χρήση 
του συνόλου ή μέρους των περιουσιακών στοιχείων που 
περιέρχονται στη δεύτερη έναντι ανταλλάγματος. Με 
την ίδια σύμβαση μπορεί να συμφωνηθεί η ανάληψη της 
συντήρησης των παραπάνω στοιχείων από την πρώτη. 

ζ. Με προεδρικό διάταγμα, που εκδίδεται ύστερα από 
πρόταση του Υπουργού Οικονομικών, ρυθμίζονται θέ¬ 
ματα σχετικά με την εν γένει οργάνωση και λειτουργία 
της «ΕΑΒ. ΠΑΠΩΝ», τον αριθμό των μελών του διοικη¬ 
τικού της συμβουλίου, τον τρόπο διορισμού αυτών, ως 
και το αρμόδιο προς τούτο όργανο, τις αρμοδιότητες 
του διοικητικού συμβουλίου και των λοιπών οργάνων 
της, τους πόρους της, τη διάρθρωση των υπηρεσιών 
της και τον τρόπο λειτουργίας τους, ως και κάθε άλλο 
σχετικό με τα ανωτέρω θέμα και μπορεί να προβλέπεται 
η σύσταση μέχρι δέκα (10) θέσεων προσωπικού και κα¬ 
τανομή των θέσεων αυτών κατά κατηγορίες, κλάδους 
και ειδικότητες. Για την προσωρινή πλήρωση των παρα¬ 
πάνω θέσεων επιτρέπεται η απόσπαση προσωπικού της 
ΕΑΒ. Α.Ε. για διάστημα μέχρι ενός (1) έτους. Η παρα¬ 
πάνω απόσπαση γίνεται με απόφαση του Υπουργού Οι¬ 
κονομικών, ύστερα από γνώμη του Διοικητικού Συμβου¬ 
λίου της ΕΑΒ. Α.Ε., κατά παρέκκλιση των κειμένων δια¬ 
τάξεων. 

2.α. Η παράγραφος 2 του άρθρου 1 του ν. 43/1975 
αντικαθίσταται ως εξής: 

«Το Ελληνικό Δημόσιο δύναται να μεταβιβάσει ποσο¬ 
στό μέχρι σαράντα εννέα τοις εκατό (49%) του μετοχι¬ 
κού κεφαλαίου της Εταιρίας σε τρίτο, στον οποίο μπο¬ 
ρεί να αναθέσει και τη διαχείριση της Εταιρίας. Σε κάθε 
περίπτωση το ποσοστό της συμμετοχής του Ελληνικού 
Δημοσίου στο μετοχικό κεφάλαιο της Εταιρίας δεν μπο¬ 
ρεί να είναι κατώτερο του πενήντα ενός τοις εκατό 
(51%).» 

β. Οι παράγραφοι 3, 4 και 5 του άρθρου 1 του ν. 
43/1975 καταργούνται. 

γ. Διατάξεις του καταστατικού της Ε.Α.Β. Α.Ε. και 
αποφάσεις των οργάνων της, εφόσον έρχονται σε αντί¬ 
θεση με τις διατάξεις του παρόντος άρθρου, παύουν να 
ισχύουν. 


3. Οι διατάξεις του παρόντος άρθρου δεν θίγουν τις 
κείμενες διατάξεις νόμων και τις συλλογικές συμβάσεις 
εργασίας που ρυθμίζουν τις εργασιακές σχέσεις της 
Ε.Α.Β. Α.Ε.. 

Άρθρο 17 
Θέματα Χ.Π.Α. 

1. Η περίπτωση β' της παρ. 1 του άρθρου 7 του ν. 2533/ 
1997 αντικαθίσταται ως εξής: 

«β. Το υποψήφιο μέλος διαθέτει μετοχικό κεφάλαιο 
τουλάχιστον ίσο με τριακόσια εκατομμύρια δραχμές. Σε 
περίπτωση που το υποψήφιο μέλος είναι μέλος του 
Χ.Α.Α., πρέπει να διαθέτει μετοχικό κεφάλαιο τουλάχι¬ 
στον ίσο με πεντακόσια εκατομμύρια δραχμές. Με από¬ 
φαση του Υπουργού Εθνικής Οικονομίας, που εκδίδεται 
ύστερα από γνώμη της Επιτροπής Κεφαλαιαγοράς, τα 
παραπάνω ποσά μπορούν να αναπροσαρμόζονται.» 

2. Η παράγραφος 2 του άρθρου 10 του ν. 2533/1997 
αντικαθίσταται ως εξής: 

«2. Κάθε σύμβαση επίπαραγώγων στο Χ.Π.Α. καταρτί¬ 
ζεται μεταξύ της Εταιρείας Εκκαθάρισης Συναλλαγών 
Επί Παραγώγων (ΕΤ.Ε.Σ.Ε.Π.) και των παραγγελέων, οι 
οποίοι εκπροσωπούνται από τα Μέλη του Χ.Π Α.» 

3. Η περίπτωση β’της παραγράφου 1 του άρθρου 21 
του ν. 2533/1997 αντικαθίσταται ως εξής: 

«β. Το υποψήφιο μέλος διαθέτει μετοχικό κεφάλαιο 
τουλάχιστον ίσο με ένα δισεκατομμύριο δραχμές, εφό¬ 
σον εκκαθαρίζει αποκλεισπκά συναλλαγές πού διενερ¬ 
γεί το ίδιο ως μέλος του Χ.Π.Α.. Σε περίπτωση που το 
υποψήφιο μέλος της Εταιρείας Εκκαθάρισης Συναλλα¬ 
γών Επί Παραγώγων (ΕΤ.Ε.Σ.Ε.Π.) εκκαθαρίζει και/ή συ¬ 
ναλλαγές που διενεργούν άλλα μέλη του Χ.Π Α, το υπο¬ 
ψήφιο μέλος πρέπει να διαθέτει μετοχικό κεφάλαιο του¬ 
λάχιστον ίσο με τέσσερα δισεκατομμύρια δραχμές, να 
καταρτίζει με τα μέλη του Χ.Π.Α. τις σχετικές συμβάσεις 
για τη μετάθεση της εκκαθάρισης και να ικανοποιεί τις 
προϋποθέσεις που εκάστοτε θέτει το Διοικητικό Συμ¬ 
βούλιο της Εταιρείας Εκκαθάρισης Συναλλαγών Επί Πα¬ 
ραγώγων (ΕΤ.Ε.Σ.Ε.Π.). Με απόφαση του Υπουργού, 
που εκδίδεται ύστερα από γνώμη της Επιτροπής Κεφα¬ 
λαιαγοράς, τα παραπάνω ποσά μπορούν να αναπρο¬ 
σαρμόζονται.» 

4. Υφιστάμενα, κατά το χρόνο θέσης σε ισχύ του πα¬ 
ρόντος νόμου, μέλη της Εταιρείας Εκκαθάρισης Συναλ¬ 
λαγών Επί Παραγώγων (ΕΤ.Ε.Σ.Ε.Π.) δικαιούνται να εκ¬ 
καθαρίζουν χρηματιστηριακές συναλλαγές επί παραγώ¬ 
γων επί έξι (6) μήνες μετά τη δημοσίευση στην Εφημερί¬ 
δα της Κυβερνήσεως του παρόντος νόμου, ακόμη και 
αν δεν πληρούν τις οριζόμενες στην παράγραφο 3 του 
παρόντος άρθρου προϋποθέσεις ύψους κεφαλαίου. 

5. Το τελευταίο εδάφιο της παρ. 3 του άρθρου 24 του 
ν. 2533/1997 καταργείται. 

6. Στο τέλος της παρ. 1 του άρθρου 25 του ν. 2533/ 
1997 προστίθεται νέο εδάφιο που έχει ως εξής: 

«Η ολοκλήρωση του χρηματικού διακανονισμού από 
την Εταιρεία Εκκαθάρισης Συναλλαγών Επί Παραγώγων 
(ΕΤ.Ε.Σ.Ε.Π.) προς τα μέλη της συνιστώ εκπλήρωση των 
χρηματικών της υποχρεώσεων από τις συναλλαγές επί 
παραγώγων έναντι των αντισυμβαλλομένων της παραγ- 
γελέων.» 

7. Στο άρθρο 25 του ν. 2533/1997 προστίθεται νέα πα¬ 
ράγραφος 3, που έχει ως εξής: 

«3. Σε περίπτωση καταγγελίας της σύμβασης μετάθε¬ 
σης εκκαθάρισης που προβλέπεται στην περίπτωση β' 
της παρ. 1 του άρθρου 21 του παρόντος, το μέλος της 
Εταιρείας Εκκαθάρισης Συναλλαγών Επί Παραγωγών 
(ΕΤ,Ε.Σ,Ε,Π.) έχει υποχρέωση να εκκαθαρίζει κατά τις 
διατάξεις της παραγράφου 2 του παρόντος άρθρου τις 
καταρτισθείσες συναλλαγές μέχρι και την ημέρα της 
κοινοποίησης της καταγγελίας της σύμβασης στην 
Εταιρεία Εκκαθάρισης Συναλλαγών Επί Παραγωγών 
(ΕΤ.ΕΧΕ.Π.).* 

8. Η παρ. 3 του άρθρου 29 του ν. 2533/1997 καταργεί- 
ται. 

9. Στο τέλος του τελευταίου εδαφίου του στοιχείου η' 
της παρ. 4 του άρθρου 31 του ν. 2533/1997 προστίθε¬ 
νται οι λέξεις: 

« ή σε άλλο φορέα Συστήματος Παρακολούθησης Αυ¬ 
λών Τίτλων». 

Άρθρο 18 
Θέματα λιμένων 

1. Τα Λιμενικά Ταμεία της χώρας δύνανται να υπάγο¬ 
νται στις διατάξεις του ν. 2414/1996 (ΦΕΚ 135 Α'). Για 
κάθε Λιμενικό Ταμείο που προκρίνεται να υπαχθεί στις 
διατάξεις αυτές, εκδίδεται προεδρικό διάταγμα, με πρό¬ 
ταση των Υπουργών Εθνικής Οικονομίας, Εσωτερικών, 
Δημόσιας Διοίκησης και Αποκέντρωσης, Οικονομικών 
;<αι Εμπορικής Ναυτιλίας, με το οποίο προ βλέπεται η 
υπαγωγή αυτή και η"μετατροπή του σέ ανώνυμη εταιρία 
(Α.Ε.) και καταρτίζεται το καταστατικό αυτής, σύμφωνα 
με τις διατάξεις του παρόντος, του ν. 2414/1966 και του 
κ.ν. 2190/1920. Έδρα της Α.Ε. ορίζεται η έδρα που είχε 
το Λιμενικό Ταμείο που μετατρέπεται. Οι διατάξεις του 
άρθρου 28 του ν. 2738/1999 (ΦΕΚ 180 Α') δεν θίγονται. 

2. Οι Α.Ε. της παραγράφου 1 είναι ανώνυμες εταιρίες 
κοινής ωφέλειας, με σκοπό την εξυπηρέτηση του δημό¬ 
σιου συμφέροντος, λειτουργούν κατά τους κανόνες της 
ιδιωτικής οικονομίας, απολαμβάνουν διοικητικής και οι¬ 
κονομικής αυτοτέλειας, τελούν υπό την εποπτείά του 
Υπουργού Εμπορικής Ναυτιλίας και διέπονται από τις 
διατάξεις του παρόντος και του κ.ν. 2190/1920 και συ¬ 
μπληρωματικά από τις διατάξεις του ν. 2414/1996, όπως 
τροποποιήθηκαν και ισχύουν κάθε φορά. Οι διατάξεις 
του β.δ. 14/19.1.1939 και του α.ν. 2344/1940 (ΦΕΚ 154 
Α'), όπως τροποποιήθηκαν και ισχύουν κάθε φορά, 
εφαρμόζονται αναλόγως στις Α.Ε. του παρόντος, εκτός 
εκείνων που αναφέρονται σε θέματα τα οποία ρυθμίζο¬ 
νται διαφορετικά από τις διατάξεις του παρόντος και 
των νόμων που αναφέρονται στην παράγραφο 1. 

3. α) Η κινητή και ακίνητη περιουσία του νομικού προ¬ 
σώπου δημοσίου δικαίου που μετατρέπεται κατά τις 
διατάξεις του παρόντος άρθρου περιέρχονται στην 
Α.Ε., η οποία υπεισέρχεται αυτοδικαίως σε όλα τα δικαι¬ 
ώματα και τις υποχρεώσεις του. Προκειμένου περί ακι¬ 
νήτων ή εμπραγμάτων δικαιωμάτων επί ακινήτων του Λι¬ 
μενικού Ταμείου, ως νομικού προσώπου δημοσίου δι¬ 
καίου, που περιέρχονται στην Α.Ε., η επερχόμενη, από 
την έναρξη της ισχύος του προεδρικού διατάγματος 
υπαγωγής, μετατροπή και υποκατάσταση σημειώνεται 
ατελώς στα βιβλία μεταγραφών των αρμόδιων υποθη¬ 
κοφυλακείων. Οι μεταβιβάσεις αυτές απαλλάσσονται 
από κάθε φόρο, τέλος, τέλος χαρτοσήμου, εισφοράς, 
καθώς και δικαιώματα υπέρ οποιοσδήποτε τρίτου. 

β) Οι εκκρεμείς δίκες του Λιμενικού Ταμείου, ως νομι¬ 
κού προσώπου δημοσίου δικαίου, συνεχίζονται από την 


Α.Ε., χωρίς να επέρχεται βίαια διακοπή τους και χωρίς 
να απαιτούνται άλλες ειδικότερες διατυπώσεις ή ενέρ¬ 
γειες για τη συνέχισή τους. Προβλήματα δικαιοδοσίας 
που μπορεί να προκόψουν επιλύονται από τα δικαστή¬ 
ρια στα οποία εκκρεμούν οι υποθέσεις. 

4. Οι Α.Ε. του παρόντος άρθρου υπόκεινται μόνο σε 
φόρο εισοδήματος και απολαμβάνουν όλα τα προνόμια 
που απολαμβάνει το Δημόσιο στις δημόσιες και ιδιωτι¬ 
κές σχέσεις και συναλλαγές του. Στις ίδιες Α.Ε. εφαρ¬ 
μόζονται οι διατάξεις της παρ. 4 του άρθρου 28 του ν. 
2579/1998 (ΦΕΚ 31 Α'). 

5. Η μελέτη και εκτέλεση έργων στην περιοχή αρμο¬ 
διότητας των Α.Ε. του παρόντος άρθρου εγκρίνεται από 
το Διοικητικό Συμβούλιο της Α.Ε., προκειμένου, όμως, 
για έργα εθνικού επιπέδου, απαιτείται η έγκριση της 
πράξης του Διοικητικού Συμβουλίου, πριν την εκτέλεσή 
της, και από τον Υπουργό Περιβάλλοντος, Χωροταξίας 
και Δημόσιων Έργων, ο οποίος εποπτεύει τις Α.Ε. στον 
τομέα των έργων, εφαρμοζομένων σε αυτά των διατά¬ 
ξεων του π.δ. 649/1977 (ΦΕΚ 212 Α') και του π.δ. 
427/1987 (ΦΕΚ 191 Α'). 

6. Τα κατά το άρθρο 14 του α.ν. 2344/1940 (ΦΕΚ 154 
Α') λιμενικά έργα, καθώς και προσχώσεις στη θάλασσα 
προς εξυπηρέτηση της επιβατικής και εμπορικής κίνη¬ 
σης των λιμένων αρμοδιότητας των Α.Ε. του παρόντος 
άρθρου, εκτελούνται ύστερα από την έκδοση κοινής 
απόφασης των Υπουργών Οικονομικών, Περιβάλλο¬ 
ντος, Χωροταξίας και Δημόσιων Έργων και Εμπορικής 
Ναυτιλίας, μετά από σύμφωνη γνώμη του Γενικού Επιτε¬ 
λείου Ναυτικού και κατά παρέκκλιση του άρθρου 9 του 
προαναφερόμενού νόμου. 

7. Οι αναγκαίοι για την εκπλήρωση του σκοπού των 
Α.Ε. του παρόντος άρθρου κανονισμοί εκδίδονται από 
το Διοικητικό Συμβούλιο, μετά από εισήγηση του Διευ- 
θύνοντα Συμβούλου. Μέχρι την έκδοση των κανονισμών 
του προηγούμενου εδαφίου εφαρμόζονται οι οικείες 
διατάξεις που ίσχυαν κατά την έναρξη ισχύος του προε¬ 
δρικού διατάγματος υπαγωγής. 

8. Οι Α.Ε. του παρόντος άρθρου μπορούν: 

α) Να συνιστούν, με απόφαση του Διοικητικού Συμ¬ 
βουλίου, θυγατρικές εταιρίες και να συμμετέχουν σε 
άλλες εταιρίες ή επιχειρήσεις που έχουν σκοπό την εκ¬ 
μετάλλευση των χώρων και ανάπτυξη δραστηριοτήτων 
και σε άλλους λιμένες εντός ή εκτός της χώρας ή έχουν 
παρεμφερή με το δικό τους σκοπό και γενικά έχουν 
σκοπούς συναφείς ή υποβοηθητικούς της δραστηριότη- 
τάς τους, καθώς και να συνεργάζονται με αυτές. 

β) Να παρέχουν συμβουλευτικές υπηρεσίες προς φυ¬ 
σικά ή νομικά πρόσωπα, κράτη ή διεθνείς οργανισμούς, 
ιδίως στον τομέα των μεταφορών. 

γ) Να φροντίζουν για την επαγγελματική εκπαίδευση 
των εργαζομένων σε αυτήν. 

δ) Να δημιουργούν κατάλληλη ερευνητική υποδομή 
και να εκπονούν πάσης φύσεως έρευνες και μελέτες για 
Θέματα που άπτονται των σκοπών τους. 

ε) Να συμμετέχουν σε δραστηριότητες που έχουν 
στόχο την προώθηση των θεμάτων που άπτονται του 
σκοπού τους είτε στο επίπεδο της Ευρωπαϊκής Ένωσης 
είτε σε εθνικό ή παγκόσμιο επίπεδο. 

στ) Να ιδρύουν ή να συμμετέχουν σε εταιρίες επιχει¬ 
ρηματικού κεφαλαίου. 

9. α) Οι μετοχές των Α.Ε. του παρόντος άρθρου μπο¬ 
ρεί να εισαχθούν προς διαπραγμάτευση στο Χρηματι¬ 
στήριο Αξιών Αθηνών ή και σε οποιοδήποτε διεθνώς 

αναγνωρισμένο Χρηματιστήριο Αξιών με απόφαση της 
Γενικής Συνέλευσης των μετόχων, με την προϋπόθεση 
ότι το ποσοστό συμμετοχής του Ελληνικού Δημοσίου 
στο μετοχικό κεφάλαιο της Εταιρίας παραμένει τουλάχι¬ 
στον 51%. 

β) Με κοινή απόφαση των Υπουργών Εθνικής Οικονο¬ 
μίας, Οικονομικών και Εμπορικής Ναυτιλίας δύναται να 
τίθενται όρια μεταβίβασης μετοχών των Α.Ε. του παρό¬ 
ντος άρθρου ανά επενδυτή, για το ποσοστό του κεφα¬ 
λαίου τους που·απομένει πέραν του ελάχιστου ποσο¬ 
στού του 51% που ανήκει στο Δημόσιο. 

10. α) Εντός έτους από την έναρξη ισχύος του προε¬ 
δρικού διατάγματος υπαγωγής συντάσσεται και τίθεται 
σε εφαρμογή, μετά από απόφαση του Διοικητικού Συμ¬ 
βουλίου της Α.Ε. και γνώμη της πλέον αντιπροσωπευτι¬ 
κής δευτεροβάθμιας συνδικαλιστικής οργάνωσης υπαλ¬ 
λήλων, ο Κανονισμός Εσωτερικής Οργάνωσης και Λει¬ 
τουργίας (Κ.Ε.Ο.Λ.) της Εταιρίας, ο οποίος δημοσιεύε¬ 
ται στην Εφημερίδα της Κυβερνήσεως. Στον Κ.Ε.Ο.Λ. 
καθορίζονται οι υπηρεσιακές μονάδες της Εταιρίας και 
ο τρόπος λεπουργίας τους. 

β) Εντός έτους από την έναρξη ισχύος του προεδρι¬ 
κού διατάγματος υπαγωγής συντάσσεται από το Διοικη¬ 
τικό Συμβούλιο της Α.Ε. ο Γενικός Κανονισμός Προσω¬ 
πικού (Γ.Κ.Π.) της Εταιρίας, ο οποίος μετά από γνώμη 
της πλέον αντιπροσωπευτικής δευτεροβάθμιας συνδι- 
κώάσπκής οργάνωσης υπαλλήλων εγκρίνεται με κοινή 
απόφαση των αρμόδιων Υπουργών και-δημοσιεύεται 
στην Εφημερίδα της Κυβερνήσεως. 

γ) Αν η γνώμη που προβλέπεται στις περιπτώσεις α' 
και β' δεν διατυπωθεί μέσα σε ένα (1) μήνα από την ημέ¬ 
ρα που θα ζητηθεί, δεν είναι απαραίτητη. Αν η γνώμη 
που προβλέπεται στην περίπτωση β' είναι αρνητική, 
ακολουθείται η διαδικασία που προβλέπεται από την 
κείμενη νομοθεσία περί διαιτησίας. 

δ) Μέχρι τη δημοσίευση του Κ,Ε.Ο Α και του Γ.Κ.Π. 
και την κατάρτιση της πρώτης Συλλογικής Σύμβασης 
Εργασίας, που πρέπει να καταρτιστεί εντός έτους από 
τη δημοσίευση του προεδρικού διατάγματος υπαγωγής 
και υπογράφεται από την πλέον αντιπροσωπευτική δευ¬ 
τεροβάθμια συνδικαλιστική οργάνωση των εργαζομέ¬ 
νων στην Εταιρία, εξακολουθούν να εφαρμόζονται στην 
Εταιρία οι κανονισμοί και οι διατάξεις που ίσχυαν κατά 
την έναρξη ισχύος του προεδρικού διατάγματος υπα¬ 
γωγής. 

11. Στις κάθε είδους, τύπου, φύσης και περιεχομένου 
δικαιοπραξίες, που έχουν συναφθεί και ευρίσκονται σε 
ισχύ μέχρι την έναρξη ισχύος του προεδρικού διατάγ¬ 
ματος υπαγωγής, στις οποίες το μοναδικό ή ένα από τα 
Συμβαλλόμενα Μέρη είναι το μετστρεπόμενο Λιμενικό 
Ταμείο ως νομικό πρόσωπο δημοσίου δικαίου, υπεισέρ¬ 
χεται ως καθολικός διάδοχος το νομικό πρόσωπο της 
Α.Ε., χωρίς κανένα από τα Συμβαλλόμενα Μέρη να δι¬ 
καιούται να ζητήσει για το λόγο αυτόν τη λύοη των ανω¬ 
τέρω δικαιοπραξιών ή τη μη εκτέλεση αυτών ή τη μη εκ¬ 
πλήρωση των υποχρεώσεών του, που απορρέουν από 
αυτές. 

12. Όπου στην ισχύουσα νομοθεσία ή σε έγγραφα δη¬ 
μόσια ή ιδιωτικά, αναγράφεται η επωνυμία του Αμενι- 
κού Ταμείου που μετστρέπεται, νοείται, από την έναρξη 
ισχύος του προεδρικού διατάγματος υπαγωγής, η Α.Ε.. 

13. Οι νόμοι και τα προεδρικά διατάγματα, ως και οι 
υπουργικές αποφάσεις που εκδάθηκαν κατ' εξουσιοδό¬ 
τηση αυτών, που ισχύουν σήμερα και αφορούν το Λιμε¬ 


νικό Ταμείο που μετατρέπεται, ως νομικό πρόσωπο δη¬ 
μοσίου δικαίου, εξακολουθούν να ισχύουν εφόσον δεν 
καταργούνται ή τροποποιούνται από τον παρόντα νόμο 
ή δεν αντίκεινται σε αυτόν ή στο ν. 2414/1996 και τον 
κ.ν. 2190/1920. 

14. Οι Α.Ε. του παρόντος άρθρου εξασφαλίζουν όλες 
τις λιμενικές εξυπηρετήσεις στις δημόσιες υπηρεσίες 
και ένοπλες δυνάμεις. Τα σκάφη του Λ.Σ. απαλλάσσο¬ 
νται της καταβολής τελών και δικαιωμάτων για την εξυ¬ 
πηρέτησή τους στις εγκαταστάσεις των Α.Ε.. 

15, Με κοινή απόφαση των Υπουργών Εθνικής Οικο¬ 
νομίας, Οικονομικών και Εμπορικής Ναυτιλίας δύναται 
να ανατίθεται σε ελεγκτικές εταιρίες ο διαχειριστικός 
έλεγχος των Α. Ε. του παρόντος άρθρου. 

16, Το μετοχικό κεφάλαιο των Α.Ε. του παρόντος άρ¬ 
θρου που θα αναγράφεται στο καταστατικό τους αφο¬ 
ρά λογιστική διευκόλυνση των Εταιριών και δεν θα κα¬ 
ταβάλλεται σε χρήμα ούτε βα συμψηφίζεται κατά 
οποιονδήποτε τρόπο με την αξία των περιουσιακών 
στοιχείων, με την οποία θα σχηματιστεί οριστικά το τελι¬ 
κό μετοχικό τους κεφάλαιο. 

17, Οι διατάξεις του- κ.ν.. 5167/1932-και-του ν.δ. 
1254/1949, όπως τροποποιήθηκαν και ισχύουν μέχρι τη 
δημοσίευση του παρόντος, καθώς και οι λοιπές διατά¬ 
ξεις περί φορτοεκφορτώσεων στα λιμάνια της χώρας 
ισχύουν και για τις Α.Ε. του παρόντος άρθρου. 

18. Προκειμένου να υπολογιστούν οι εκπιπτόμενες, 
από τα ακαθάριστα έσοδα των Α.Ε. του παρόντος άρ¬ 
θρου, αποσβέσεις επί της αξίας των εισφερόμενων από 
τα Λιμενικά Ταμεία πάγιων περιουσιακών στοιχείων, ως 
βάση θα λαμβάνεται η αναπόσβεστη αξία ή η οριστικώς 
αναγνωρισθείσα, με βάση τις ισχύουσες διατάξεις, εκά- 
στου πάγιου περιουσιακού στοιχείου, προσαυξημένη 
κατά την αναλογούσα σε αυτήν υπεραξία, η οποία προ- 
έκυψε κατά τη μετατροπή. Οι υπολογιζόμενες αποσβέ¬ 
σεις επί της υπεραξίας, η οποία αναλογεί στην αποσβε¬ 
σθείσα αξία των εισφερόμενων από τα Λιμενικά Ταμεία 
πάγιων περιουσιακών στοιχείων, δεν εκπίπτουν από τα 
ακαθάριστα έσοδα των εκ μετατροπής προερχόμενων 
Α.Ε., προκειμένου να υπολογιστούν τα καθαρά κέρδη 
αυτών με βάση τις ισχύουσες διατάξεις. Στο τακτικό 
προσωπικό του Λιμενικού Ταμείου που μετστρέπεται σε 
ανώνυμη εταιρεία, καθώς και το πρόσωπα# που προσ¬ 
λαμβάνεται στις ανώνυμες εταιρείες του πε^^ρος άρ¬ 
θρου, εφαρμόζονται αναλόγως οι διατάξεις των άρ¬ 
θρων 12, 13, 14 παράγραφος 3 και 17 παράγραφος 3 
του V. 2688/1999 (ΦΕΚ 40 Α'). 

19. Σε κάθε εργασία φάρτωσης και εκφόρτωσης που 
εκτελείται στην περιοχή τοπικής αρμοδιότητας της Επι¬ 
τροπής Ρυθμίσεως Φορτοεκφορτώσεων Λιμένα 
(Ε.Ρ.Φ.Λ.) Ελευσίνας σύμφωνα με τις διατάξεις του άρ¬ 
θρου 4 του V. 1473/1950 (ΦΕΚ 169 Α'). η καταγραφή, η 
παραλαβή και η παράδοση των εμπορευμάτων και 
εμπορευματοκιβωτίων από και προς τα πλοία γίνεται 
από τους ειδικούς υπαλλήλους παραλαβής και παράδο¬ 
σης εμπορευμάτων (σημειωτές) που είναι εφοδιασμένοι 
από τον Οργανισμό Λιμένα Πειραιά με σχετική άδεια 
άσκησης επαγγέλματος και σύμφωνα με τους όρους και 
τις προϋποθέσεις που καθορίζονται από τον Κανονισμό 
Εργασίας, ο οποίος έχει εγκριθεί με την 3422.36/1/92/ 
18.12.1992 (ΦΕΚ 753 Β’) απόφαση του Υπουργού Εμπο¬ 
ρικής Ναυτιλίας. 

Ο καθορισμός των τιμολογίων εργασίας για την εφαρ¬ 
μογή του παρόντος γίνεται από την ανωτέρω Ε.Ρ.ΦΑ. 

Άρθρο 19 

Ειδικές ρυθμίσεις για την υπαγωγή στο ν. 2601/1998 
επενδύσεων ή / και προγραμμάτων χρηματοδοτικής 
μίσθωσης εξοπλισμού για τη μετεγκατάσταση και 
αποκατάσταση των ζημιών των μεταποιητικών 
επιχειρήσεων των Νομών Αττικής και Βοιωτίας, 
αντίστοιχα, που επλήγησαν από το σεισμό 
της 7.9.1999 

1. Οι ρυθμίσεις του παρόντος άρθρου έχουν εφαρμο¬ 
γή για την υπαγωγή στο ν. 2601/1998 επενδύσεων ή/και 
προγραμμάτων χρηματοδοτικής μίσθωσης εξοπλισμού, 
που αφορούν μεταποιητικές επιχειρήσεις του άρθρου 3 
παρ. 1, περίπτωση α' του ως άνω νόμου, που οι εγκατα¬ 
στάσεις τους βρίσκονται στις περιοχές των Νομών Αττι¬ 
κής και Βοιωτίας, οι οποίες σύμφωνα με τις σχετικές 
κοινές υπουργικές αποφάσεις έχουν χαρακτηρισθεί σει¬ 
σμόπληκτες λόγω του σεισμού της 7.9.1999, θα καθορι¬ 
στούν ονομαστικά ως σεισμόπληκτες επιχειρήσεις με 
αποφάσεις του Υφυπουργού Περιβάλλοντος, Χωροταξί¬ 
ας και Δημόσιων Έργων, που δημοσιεύονται στο Φ.Ε.Κ. 
κατά τα οριζόμενα στην παράγραφο 2 της υπ’ αριθ.~* 
ΟΙΚ3751/ ΤΠ31/ 10.9.99 κοινής υπουργικής απόφασης 
(ΦΕΚ 1712/Β'/10.9.1999), εφόσον: 

ί. Τα βιομηχανοστάσιά τους έχουν καταστραφεί από 
το σεισμό αυτόν ή έχουν υποστεί σοβαρές ζημιές από 
τον ίδιο σεισμό και έχει συνταχθεί γι’ αυτά Πρωτόκολλο 
«Επικινδΰνως Ετοιμορρόπου Χτίσματος»· από τον Τομέα 
Αποκατάστασης Σεισμοπλήκτων Βιομηχανίας (Τ.Α.Σ.Β.) 
του Υπουργείου Περιβάλλοντος, Χωροταξίας και Δημό¬ 
σιων Έργων ή 

Η. Τα βιομηχανοστάσιά τους έχουν μεν χαρακτηριστεί 
ως επισκευάσιμα (κίτρινα), αλλά έχουν υποστεί μεγάλες 
ζημιές στο φέροντα οργανισμό τους από τον εν λόγω 
σεισμό και η επισκευή τους κρίνεται ασύμφορη σύμφω¬ 
να με σχετική γνωμάτευση του Τ.Α.Σ.Β.. Με κοινή από¬ 
φαση του Υπουργού Εθνικής Οικονομίας και Περιβάλ¬ 
λοντος, Χωροταξίας και Δημόσιων Έργων καθορίζονται 
οι όροι και προϋποθέσεις βάσει των οποίων στη δεύτε¬ 
ρη αυτήν περίπτωση κρίνεται ασύμφορη η επισκευή των 
βιομηχανοστασίων, καθώς και οι αναγκαίες διαδικασίες, 
δικαιολογητικά και λοιπές λεπτομέρειες. 

Οι ρυθμίσεις του παρόντος άρθρου εφαρμόζονται τό¬ 
σο στις περιπτώσεις που τα βιομηχανοστάσιά των επι¬ 
χειρήσεων είναι ιδιόκτητα, όσο και στις περιπτώσεις 
που αυτά είναι μισθωμένα. 

2. Οι επενδύσεις ή/και προγράμματα χρηματοδοτικής 
μίσθωσης εξοπλισμού των ως άνω επιχειρήσεων που εί¬ 
ναι εγκατεστημένες στο Νομό Αττικής πρέπει να αφο¬ 
ρούν στη μετεγκατάστασή τους μέσα σε ΒΙΟ.ΠΑ. ή σε 
Τεχνολογικά Πάρκα του ίδιου νομού ή τη Ζώνη Λαυρεω- 
τικής, όπως αυτή ορίζεται στο άρθρο 4 του ν. 2601/ 
1998. 

Οι επενδύσεις ή/και προγράμματα χρηματοδοτικής 
μίσθωσης εξοπλισμού των ως άνω επιχειρήσεων που εί¬ 
ναι εγκατεστημένες στο Νομό Βοιωτίας πρέπει να αφο¬ 
ρούν μόνο στην αποκατάσταση των ζημιών τους για την 
επαναλειτουργία τους στην ίδια θέση. 

Ως επένδυση ή/και πρόγραμμα χρηματοδοτικής μί¬ 
σθωσης εξοπλισμού, νοείται η μετεγκατάσταση και επα- 
ναδημιουργία της καταστραφείσας μονάδας με το βιο- 
μηχανοστάσιό της, τις εγκαταστάσεις της και τον εξο¬ 
πλισμό της, προκειμένου για τις μονάδες που είναι 
εγκατεστημένες στο Νομό Αττικής και η αποκατάσταση 


των ζημιών προκειμένου για τις μονάδες που είναι εγκα¬ 
τεστημένες στο Νομό Βοιωτίας. 

Με τις ως άνω επενδύσεις ή/και προγράμματα χρημα¬ 
τοδοτικής μίσθωσης εξοπλισμού δεν μπορεί να δή¬ 
μιου ργείται στη μονάδα συνολική ισχύς και κινητήρια 
δύναμη μεγαλύτερη εκείνης που σύμφωνα με την άδεια 
λειτουργίας της υπήρχε προ του σεισμού. 

Στα πλαίσια των επενδύσεων ή/και προγραμμάτων 
χρηματοδοτικής μίσθωσης εξοπλισμού του παρόντος 
άρθρου, ενισχυόμενες δαπάνες είναι εκείνες που καθο¬ 
ρίζονται στην περίπτωση (α) της παρ. 1 του άρθρου 3 
του ν. 2601/1998, όπως ισχύει, εκτός από εκείνες που 
καθορίζονται στις υποπεριπτώσεις χν, χνί, χνϋ, χνίϋ, χίχ, 
χχ, χχί και χχϋ. 

Τα επενδυτικά έργα ή/και συμβάσεις χρηματοδοτικής 
μίσθωσης που πραγματοποιήθηκαν μετά τις 7.9.1999 
και μέχρι την υποβολή της αίτησης υπαγωγής στις δια¬ 
τάξεις του ν. 2601/1998, σύμφωνα με τις ρυθμίσεις του 
παρόντος άρθρου, θεωρούνται ενισχυόμενα, μη ισχύου- 
σας εν προκειμένω της προϋπόθεσης του δεύτερου 
εδαφίου της περίπτωσης α'της παρ. 8 του άρθρου 6 
του ν, 2601/1998. 

3. Η υποβολή των αιτήσεων υπαγωγής στο ν. 2601/ 
1998 των επενδύσεων ή/και προγραμμάτων χρηματοδο¬ 
τικής μίσθωσης εξοπλισμού, που εντάσσονται σπς ρυθ¬ 
μίσεις του παρόντος άρθρου, μπορεί να γίνεται το αρ¬ 
γότερο εντός έτους από την ημερομηνία δημοσίευσης 
του παρόντος νόμου στο Φ.Ε.Κ., μη ισχύουσας γι’ αυτές 
της χρονικής περιόδου που ορίζεται στην παρ. 1(α) του 
άρθρου 8 του ν. 2601/1998. Κατά την υποβολή της αίτη¬ 
σης υπαγωγής δεν απαιτείται η καταβολή του χρημσπ- 
κού ποσού που καθορίζεται οτην παρ. 4 του άρθρου 8 
του ν. 2601/1998. Με την ολοκλήρωση της επένδυσης 
μετεγκατάστασης πρέπει να έχουν κατεδαφιστεί τα 
ετοιμόρροπα παλαιό βιομηχανοστάσιά και να έχει ανα¬ 
κληθεί η άδεια λειτουργίας της μετεγκστασταθείσας 
μονάδας στην παλαιό θέση. 

4. Στο πλαίσιο εφαρμογής των ρυθμίσεων του παρό¬ 
ντος άρθρου, κάθε επιχείρηση δικαιούται μίας μόνο 
υπαγωγής στο ν. 2601/1998 επένδυσης ή/και προγράμ¬ 
ματος χρηματοδοτικής μίσθωσης εξοπλισμού. 

5. Το ελάχιστο ύψος των επενδύσεων ή/και προγραμ¬ 
μάτων χρηματοδοτικής μίσθωσης εξοπλισμού για την 
υπαγωγή στις διατάξεις του ν. 2601/1998 σύμφωνα με 
τις ρυθμίσεις του παρόντος άρθρου, ορίζεται στο ποσό 
των δέκα εκατομμυρίων (10.000.000) δραχμών προκει¬ 
μένου για τις βιοτεχνικές επιχειρήσεις και στο ποσό των 
είκοσι πέντε εκατομμυρίων (25.000.000) δραχμών για 
τις λοιπές μεταποιητικές επιχειρήσεις, μη εφαρμοζομέ- 
νου του κατά περίπτωση ελάχιστου ύψους που ορίζεται 
στην παρ. 1 του άρθρου 6 του ν. 2601/1998. 

6. Το ενισχυόμενο κόστος επένδυσης ή/και προγράμ¬ 
ματος χρηματοδοτικής μίσθωσης, που μπορεί να υπα¬ 
χθεί στο ν. 2601/1998 στο πλαίσιο των ρυθμίσεων του 
παρόντος άρθρου, δεν μπορεί να υπερβεί το ένα δισε¬ 
κατομμύριο ( 1 . 000 . 000 . 000 ) δρχ., έστω και αν συνολικά 
πραγματοποιείται επένδυση ή/και πρόγραμμα χρηματο¬ 
δοτικής μίσθωσης εξοπλισμού μεγαλύτερου ύψους. 

7. Στις επενδύσεις ή/και προγράμματα χρηματοδοτι¬ 
κής μίσθωσης εξοπλισμού που εντάσσονται σπς ρυθμί¬ 
σεις του παρόντος άρθρου παρέχονται μόνο οι ενισχύ¬ 
σεις της επιχορήγησης και επιδότησης τόκων ή/και επι¬ 
δότησης χρηματοδοτικής μίσθωσης του ν. 2601/1998 
σε τριάντα επί τοις εκατό (30%) αντίστοιχα, μη εφαρμο- 

ζομένων εν προκειμένω των ρυθμίσεων της παρ. 2 του 
άρθρου 2 του ν. 2601/1998 και των ρυθμίσεων των πα¬ 
ραγράφων 1, 2 και 3 του άρθρου 5 του ίδιου νόμου με 
εξαίρεση τις ρυθμίσεις εκείνες της παραγράφου 3, σύμ¬ 
φωνα με τις οποίες παρέχονται ποσοστά επιχορήγησης 
και επιδότησης τόκων ή/και επιδότησης χρηματοδοτι¬ 
κής μίσθωσης μεγαλύτερα του 30%. 

8. Για τις επενδύσεις ή/και προγράμματα χρηματοδοτι¬ 
κής μίσθωσης που υπάγονται στις διατάξεις του ν. 2601/ 
1998 βάσει των ρυθμίσεων του παρόντος άρθρου δεν 
έχει εφαρμογή ο περιορισμός των δεκαπέντε εκατομμυ¬ 
ρίων (15.000.000} δραχμών για κάθε νέα μόνιμη θέση 
απασχόλησης όπως ορίζεται στην παρ. 2 του άρθρου 6 
του ν. 2601/1998. 

Οι επιχειρήσεις που υπάγονται στις διατάξεις του 
ν. 2601/1998, βάσει των ρυθμίσεων του παρόντος άρ¬ 
θρου, υποχρεούνται να δημιουργήσουν ή/και διατηρή¬ 
σουν τις θέσεις απασχόλησης που προΰπήρχαν του σει¬ 
σμού της 7.9.1999 για μία τουλάχιστον πενταετία από 
την ημερομηνία πιστοποίησης έναρξης της παραγωγι¬ 
κής λειτουργίας της μονάδας σύμφωνα με το ν. 2601/ 
1998. 

9. Για τις επενδύσεις ή/και προγράμματα χρηματοδοτι¬ 
κής μίσθωσης εξοπλισμού που υπάγονται στις διατάξεις 
του ν. 2601/1998, βάσει των ρυθμίσεων του παρόντος άρ¬ 
θρου, δεν έχουν εφαρμογή τα κριτήρια προτεραιότητας - 
υπαγωγής της παρ. 1 του άρθρου 7 του ν. 2601/1998. Η 
υπαγωγή των επενδύσεων ή/και προγραμμάτων αυτών 
στο ν. 2601/1998 γίνεται εφόσον εξασφαλίζεται η βιωσι¬ 
μότητα της επιχείρησης σύμφωνα με τα κριτήρια της 
περίπτωσης α' της παραγράφου 1 του άρθρου 7 του ως 
άνω νόμου. 

10. Οι επιχειρήσεις δεν υπόκεινται στις υποχρεώσεις 
της παραγράφου 6β του άρθρου 11 του ν. 2601/1998 
και του αντίστοιχου εδαφίου της παραγράφου 1 του άρ¬ 
θρου 18 του ν. 1892/1990, για τη μερική ή ολική επι¬ 
στροφή ενισχύσεων που είχαν χορηγηθεί για επενδύ¬ 
σεις των μονάδων τους που επλήγησαν από το σεισμό 
της 7.9.1999 και έπαυσε η λειτουργία τους προ της συ¬ 
μπλήρωσης της προβλεπόμενης προθεσμίας, εφόσον 
για την επαναλειτουργία τους υπαχθούν στις διατάξεις 
του ν. 2601/1998 βάσει των ρυθμίσεων του παρόντος 
άρθρου. 

11. Κατά τα λοιπά ισχύουν οι διατάξεις του ν. 2601/1998. 

12. Κατ' εξαίρεση της ρύθμισης της παραγράφου 3 
του άρθρου 6 του π.δ. 84/1984 σε περιπτώσεις πρόκλη¬ 
σης σοβαρών ζημιών και προβλημάτων λειτουργίας λό¬ 
γω εκδήλωσης των αναφερόμενων στην παράγραφο 4 
του άρθρου 2 του ν. 2344/1995 (ΦΕΚ 212 Α') φαινομέ¬ 
νων ή γεγονότων, εππρέπεται η μετεγκατάσταση βιοτε¬ 
χνικών, βιομηχανικών, εμπορικών μονάδων ή επαγγελ¬ 
ματικών εργαστηρίων σε ΒΕΠΕ, ΒΙΠΕ, ΒΙΠΑ, ΒίΟΠΑ, Τε¬ 
χνολογικά Πάρκα και Επιστημονικά Τεχνολογικά Πάρκα, 
καθώς και σε περιοχές αντίστοιχων χρήσεων γης ή σε 
υφιστάμενα κτίρια της περιοχής (Α) του π.δ. 707/1979 
με την προϋπόθεση ότι υφίσταται οικοδομική άδεια για 
αντίστοιχες χρήσεις και εγκεκριμένη μελέτη περιβαλλο¬ 
ντικών επιπτώσεων. 

13. Δεν θεωρείται ίδρυση σύμφωνα με τις διατάξεις 
του π.δ. 84/1984 η ανακατασκευή κτιριακών εγκαταστά¬ 
σεων στη θέση κτιρίων που κατέρρευσαν ή κρίθηκαν κα- 

’ τεδαφιστέα ή ακατάλληλα για χρήση, λόγω εκδήλωσης 
των αναφερόμενων στην παρ. 4 του άρθρου 2 του ν. 
2344/1995 (ΦΕΚ 212 Α'} φαινομένων ή γεγονότων, εφό¬ 


σον στη θέση αυτή θα επαναλειτουργήσει η ίδια δρα¬ 
στηριότητα από τον ίδιο επιχειρηματικό φορέα και με 
την προϋπόθεση ότι η συνολική ισχύς και η κινητήρια 
δύναμη της νέας μονάδας δεν θα υπερβούν τις υφιστά¬ 
μενες προ της φυσικής καταστροφής. Σε περίπτωση 
μελλοντικού εκσυγχρονισμού της νέας μονάδας ισχύ¬ 
ουν οι σχετικές διατάξεις του π.δ. 84/1984. 

14. Οι όροι, οι προϋποθέσεις, η έκταση και η διαδικα¬ 
σία εφαρμογής των ανωτέρω, καθώς και κάθε άλλη λε¬ 
πτομέρεια καθορίζονται με κοινή απόφαση των Υπουρ¬ 
γών Ανάπτυξης και Περιβάλλοντος, Χωροταξίας και Δη¬ 
μόσιων Έργων. 

Άρθρο 20 

1. Το δεύτερο εδάφιο της παραγράφου 1 του άρθρου 
5 του ν. 2367/1995 { ΦΕΚ 261 Α') αντικαθίσταται ως 
εξής: 

«Εξαιρούνται σε κάθε περίπτωση κτηματικές εταιρεί¬ 
ες, επιχειρήσεις τυχηρών παιγνίων, αθλητικά σωματεία 
και οργανισμοί κοινής ωφέλειας.» 

2. Η περίπτωση δ' της παραγράφου 2 του άρθρου 5 
του ν. 2367/1995 αντικαθίσταται ως εξής: 

«δ. Να τοποθετεί τα διαθέσιμό της σε καταθέσεις και 
βραχυχρόνιες κινητές αξίες σε δραχμές ή συνάλλαγμα, 
που αποτελούν αντικείμενο διαπραγμάτευσης στη χρη¬ 
ματαγορά και στην κεφαλαιαγορά, καθώς και σε τοπο¬ 
θετήσεις σε οργανισμούς συλλογικών επενδύσεων, 
στην Ελλάδα και στο εξωτερικό.» 

3. Η παράγραφος 3 του άρθρου 5 του ν. 2367/1995 
τροποποιείται ως εξής: 

«3. Η Εταιρεία Κεφαλαίων Επιχειρηματικών Συμμετο¬ 
χών (Ε.Κ.Ε.Σ.) μπορεί, επίσης, κατ’ εξαίρεση, να συμμε¬ 
τέχει στο κεφάλαιο επιχειρήσεων, των οποίων οι μετο¬ 
χές είναι εισηγμένες σε χρηματιστήριο, εφόσον η επέν¬ 
δυση της Εταιρείας Κεφαλαίων Επιχειρηματικών Συμμε¬ 
τοχών (Ε.Κ.Ε.Σ.) είναι αποτέλεσμα της άσκησης δικαιώ¬ 
ματος που απορρέει από προΰπάρχουσα επένδυση της 
Εταιρείας Κεφαλαίων Επιχειρηματικών Συμμετοχών 
(Ε.Κ.Ε.Σ.) στην επιχείρηση και για χρονικό διάστημα όχι 
μεγαλύτερο των πέντε (5) ετών από την εισαγωγή σε 
χρηματιστήριο.» 

4. Στο τέλος της παραγράφου 6 του άρθρου 6 του 
ν. 2367/1995 προστίθεται εδάφιο, το οποίο έχει ως 
εξής: 

«Στον υπολογισμό του ανωτέρω ποσοστού 50% συ- 
μπεριλαμβάνεται τέλος και το προϊόν από τη ρευστοποί¬ 
ηση των παραπάνω συμμετοχών και για δώδεκα (12) μή¬ 
νες από το τέλος της χρήσης εντός της οποίας γίνεται η 
ρευστοποίησή τους.» 

Άρθρο 21 

Το άρθρο 8 του ν. 2367/1995 (ΦΕΚ 261 Α') αντικαθί¬ 
σταται ως εξής: 

«Οι κείμενες διατάξεις περί φορολογίας εισοδήματος, 
όπως ισχύουν κάθε φορά, εφαρμόζονται και στις Εται¬ 
ρείες Κεφαλαίων Επιχειρηματικών Συμμετοχών 
(Ε.Κ.Ε.Σ.) με τις εξής παρεκκλίσεις: 

1. Αντικείμενο του φόρου εισοδήματος στις Εταιρείες 
Κεφαλαίων Επιχειρηματικών Συμμετοχών (Ε.Κ.Ε.Σ.) εί¬ 
ναι τα μερίσματα που διανέμονται με οποιαδήποτε μορ¬ 
φή μετά την αναγωγή τους σε μικτό ποσό με την προ¬ 
σθήκη του φόρου που αναλογεί επί τούτων, εξαιρουμέ- 
νου του τμήματος των μερισμάτων αυτών που προέρχο- 

νται: α) από μερίσματα ημεδαπών ανωνύμων εταιριών 
γενικά ή από κέρδη από συμμετοχή σε ημεδαπές εταιρί¬ 
ες περιορισμένης ευθύνης, τα οποία σύμφωνα με τις 
διατάξεις του ν. 2238/1994 φορολογούνται στο όνομα 
των εταιριών τούτων και β) από κέρδη του δεύτερου 
εδαφίου της περίπτωσης ζ' της παραγράφου 1 του άρ¬ 
θρου 103 του (διού ως άνω νόμου. 

Για την εξεύρεση του πιο πάνω εξαιρούμενου τμήμα¬ 
τος μερισμάτων λαμβάνεται ποσό διανεμημένων μερι¬ 
σμάτων ίσο με τη σχέση μεταξύ του ύψους των παρα¬ 
πάνω υπό στοιχεία α' και β" μερισμάτων και κερδών και 
του ύψους των κερδών του ισολογισμού. 

2. Ο συντελεστής φορολογίας των Εταιρειών Κεφα¬ 
λαίων Επιχειρηματικών Συμμετοχών (Ε.Κ.Ε.Σ.) ορίζεται 
σε είκοσι τοις εκατό (20%) σε κάθε περίπτωση. 

3. Από το ποσό του φόρου που προκύπτει σύμφωνα με 
τα παραπάνω εκπίπτουν: α) ο φόρος που παρακρατήθη¬ 
κε σύμφωνα με τις διατάξεις του άρθρου 114 του ν. 2238/ 
1994 και ο οποίος αναλογεί επί των σχετικών εισοδημά¬ 
των που εμπεριέχονται οτα φορολογικά κέρδη των Εται¬ 
ρειών Κεφαλαίων Επιχειρηματικών Συμμετοχών 
(Ε.Κ.Ε.Σ.), β) ο φόρος που παρακρατήθηκε ή καταβλή¬ 
θηκε για τα εισοδήματα τα οποία αφ’ ενός μεν φορολο¬ 
γούνται με ειδικό τρόπο και εξάντληση της φορολογι¬ 
κής υποχρέωσης, αφ’ ετέρου δε εμπεριέχονται στα φο¬ 
ρολογητέα κέρδη των Εταιρειών Κεφαλαίων Επιχειρη¬ 
ματικών Συμμετοχών (Ε.Κ.Ε.Σ.) και γ) ο φόρος που απο¬ 
δεδειγμένα καταβλήθηκε στην αλλοδαπή για τα εισοδή¬ 
ματα που προέκνψαν.σε αυτή και ο οποίος αναλογεί επί 
των εισοδημάτων τούτων που εμπεριέχονται στα φορο¬ 
λογητέα κέρδη των Εταιρειών Κεφαλαίων Επιχειρηματι¬ 
κών Συμμετοχών (Ε.Κ.Ε.Σ.), μη δυνάμενος ο φόρος αυ¬ 
τός να είναι μεγαλύτερος από το φόρο που προκύπτει 
με την εφαρμογή επί των εν λόγω εισοδημάτων του συ¬ 
ντελεστή φορολογίας των Εταιρειών Κεφαλαίων Επιχει¬ 
ρηματικών Συμμετοχών (Ε.Κ.Ε.Σ.). 

Για την εξεύρεση των προαναφερόμενων εισοδημά¬ 
των που εμπεριέχονται στα φορολογητέα κέρδη των 
Εταιρειών Κεφαλαίων Επιχειρηματικών Συμμετοχών 
(Ε.Κ.Ε.Σ.) εφαρμόζεται ανάλογα το τελευταίο εδάφιο 
της περίπτωσης β ’ της παραγράφου 1. 

4. Με αποφάσεις του Υπουργού Οικονομικών καθορί¬ 
ζονται η λογιστική εμφάνιση και ο τρόπος παρακολού¬ 
θησης των αποθεματικών που σχηματίζουν οι Εταιρείες 
Κεφαλαίων Επιχειρημαπκών Συμμετοχών (Ε.Κ.Ε.Σ.) από 
τα κέρδη κάθε χρήσης, καθώς και κάθε άλλη αναγκαία 
λεπτομέρεια για την εφαρμογή των διατάξεων του πα¬ 
ρόντος άρθρου, 

5. Τα κέρδη που διανέμουν οι Εταιρείες Κεφαλαίων 
Επιχειρηματικών Συμμετοχών (Ε.Κ.Ε.Σ.) με τη μορφή 
αμοιβών και ποσοστών, εκτός μισθού, στα μέλη του 
διοικητικού συμβουλίου, καθώς και αμοιβών στο εργα- 
τοϋπαλληλικό προσωπικό, εξαιρουμένου του τμήματος 
των κερδών αυτών που προέρχονται από τα εισοδήματα 
των υποπεριπτώσεων α' και β’ της παραγράφου 1, το 
οποίο εξευρίσκεται με την ανάλογη εφαρμογή του τε¬ 
λευταίου εδαφίου της παραγράφου 1, φορολογούνται 
στο όνομα των Εταιρειών Κεφαλαίων Επιχειρηματικών 
Συμμετοχών (Ε.Κ.Ε.Σ.) μετά την αναγωγή τους σε μικτό 
ποσό με την προσθήκη του φόρου που αναλογεί επί 
τούτων. Ο φόρος υπολογίζεται με συντελεστή τριάντα 
πέντε τοις εκατό (35%) ή σαράντα τοις εκατό (40%) σε 
κάθε περίπτωση, ανάλογα αν οι μετοχές των Εταιρειών 
Κεφαλαίων Επιχειρηματικών Συμμετοχών (Ε.Κ.Ε.Σ.) κα¬ 


τά τη λήξη της διαχειριστικής χρήσης είναι εισηγμένες 
ή μη εισηγμένες στο Χρηματιστήριο Αθηνών. Για την 
εξεύρεση του οφειλόμενου φόρου της παρούσας περί¬ 
πτωσης εφαρμόζονται αναλόγως οι διατάξεις της παρα¬ 
γράφου 3. 

6. Οι διατάξεις των παραγράφων 1 έως και 5 του άρ¬ 
θρου 111 του ν. 2238/1994 δεν εφαρμόζονται στις Εται¬ 
ρείες Κεφαλαίων Επιχειρηματικών Συμμετοχών 
(Ε.Κ.Ε.Σ.). 

7. Τα μερίσματα που διανέμουν οι Εταιρείες Κεφαλαί¬ 
ων Επιχειρηματικών Συμμετοχών (Ε.Κ.Ε.Σ.) στους μετό¬ 
χους τους με οποιαδήποτε μορφή δεν υπόκεινται σε 
φόρο εισοδήματος στο όνομα των τελευταίων, μη 
ισχυούσης οποιοσδήποτε άλλης διάταξης η οποία ορί¬ 
ζει κάτι διαφορετικό. Το ίδιο ισχύει και όταν οι μέτοχοι 
των Εταιρειών Κεφαλαίων Επιχειρημαπκών Συμμετοχών 
(Ε.Κ.Ε.Σ.) είναι νομικά πρόσωπα τα οποία διανέμουν πε¬ 
ραιτέρω τα ως άνω μερίσματα στους εταίρους ή μετό¬ 
χους αυτών. 

Το πρώτο εδάφιο της παρούσας περίπτωσης εφαρμό¬ 
ζεται ανάλογα και για τα διανεμόμενα κέρδη της παρα¬ 
γράφου 5.» 

Άρθρο 22 

Χρονικό όριο χρήσεως της εξουσιοδοτήσεως πλαισί¬ 
ου του άρθρου 4 του ν. 1338/1983 (ΦΕΚ 34 Α1 «Εφαρ¬ 
μογές του κοινοτικού δικαίου», όπως αντικαταστάθηκε 
από το άρθρο 6 του ν. 1440/1984 (ΦΕΚ 70 Α) και τρο¬ 
ποποιήθηκε από το άρθρο 7 του V. 1775/1988 (ΦΕΚ 101 
Α'), από το άρθρο 31 του ν. 2076/1992 (ΦΕΚ 130 Α') και 
από το άρθρο 19 του ν. 2367/1995 (ΦΕΚ 261 Α'), ορίζε¬ 
ται η 31η Δεκεμβρίου 2005. 

Άρθρο 23 

Στις διατάξεις του άρθρου 1 παράγραφοι 4 και 7 και 
του άρθρου 3 παρ. 2 εδάφιο 5 και παρ. 9 εδάφια 1 και 3 
του ν. 2687/1999 (ΦΕΚ 39 Α'/1.3.1999), όπου προβλέπε- 
ται η σύμπραξη του Υπουργού Εθνικής Οικονομίας, αυ¬ 
τή διαγράφεται. 

Η διάταξη αι/τή ισχύει από τη δημοσίευση του παρό¬ 
ντος νόμου στην Εφημερίδα της Κυβερνήσεως. 

Άρθρο 24 

1. Από 1.1.2000 το Δημόσιο και τα ασφαλιστικά ταμεία 
προκαταβάλλουν στα νοσηλευτικά ιδρύματα δημοσίου 
δικαίου (ν.δ. 2592/1953) το 75% του συνολικού ποσού 
που προκύπτει από τα υποβαλλόμενα μηνιαίως, για δα¬ 
πάνες υγειονομικής περίθαλψης των ασφαλισμένων 
τους, σχεπκά δικαιολογητικά, το αργότερο εντός τριά¬ 
ντα (30) ημερών από την ημερομηνία υποβολής τους. Η 
οριστική εκκαθάριση και εξόφΜιση της συνολικής δα¬ 
πάνης ολοκληρώνεται εντός αποκλειστικής προθεσμίας 
τριών (3) μηνών από την υποβολή των δικαιολογητικών. 

2. Σε περίπτωση μη εξόφλησης εντός των ως άνω 
προθεσμιών, τα νοσηλευτικά ιδρύματα μπορούν να 
απευθύνονται στο Γενικό Λογιστήριο του Κράτους για 
την παρακράτηση υπέρ αυτών των υφιστάμενων απαι- 
τήσεών τους, από τις εγγεγραμμένες στον Κρατικό 
Προϋπολογισμό πιστώσεις για επιχορηγήσεις ή για 
αποδόσεις εσόδων στα ασφαλιστικά ταμεία, σύμφωνα 
με τις διατάξεις του άρθρου 13 του ν. 2469/1997, όπως 

τροποποιήθηκε με το άρθρο 17 του ν. 2606/1998. 

3. Ειδικότερα για τα υποβληθέντα στα οικεία ασφαλι¬ 
στικά ταμεία, μέχρι την ημερομηνία δημοσίευσης του 
παρόντος νόμου, δικαιολογητικά δαπανών υγειονομικής 
περίθαλψης των ασφαλισμένων τους, το ποσοστό προ¬ 
καταβολής της παραγράφου 1 καταβάλλεται εντός προ¬ 
θεσμίας πενήντα (50) ημερών. 

4. Στην περίπτωση δ ’ της παρ. 5 του άρθρου 13 του ν. 
2469/1997 (ΦΕΚ 38 Α') προστίθεται δεύτερο εδάφιο ως 
ακολούθως: 

«Επίσης δύναται να αναθέτει στους ανωτέρω φορείς 
την υποστήριξη των διαδικασιών ανάπτυξης, συντήρη¬ 
σης και αξιοποίησης του Ενιαίου Μητρώου Ανασφαλί¬ 
στων και Οικονομικά Αδυνάτων.» 

Άρθρο 25 

Η παρ. 1 του άρθρου 3 του α.ν. 148/1967 αντικαθίστα¬ 
ται ως εξής: 

«1. Αι ανώνυμοι εταιρείαι υποχρεούνται να διανέμουν 
εις μετρητά, κατά έτος εις τους μετόχους ποσοστόν 
τουλάχιστον τριάκοντα πέντε επί τοις εκατόν (35%) επί 
των καθαρών κερδών, μετά την αφαίρεσιν μόνοντου τα¬ 
κτικού αποθεματικού και των κερδών από την εκποίηση 
μετοχών οι οποίες κατέχονται τουλάχιστον από δεκαετί¬ 
ας και ανππροσωπεύουν συμμετοχήν ανωτέρω του 20% 
επί του καταβεβλημένου μετοχικού κεφαλαίου θυγατρι¬ 
κής των εταιρείας, εφ' όσον το κατά το παρόν άρθρο 
διανεμητέον τμήμα κερδών είναι μεγαλύτερον από το 
προκύτττον εκ της εφαρμογής της διατάξεως της περιπτώ- 
σεως (β) της παραγράφου 2 του άρθρου 45 του ν. 2190/ 
1920 «περί Ανωνύμων Εταιρειών», ως ούτως εκωδικο- 
ποιήθη δια του β.δ. 174/1963 «περί κωδικοποιήσεως των 
διατάξεων του ν. 2190/1920» και ισχύει. 

Η παρούσα διάταξη ισχύει για ισολογισμούς οι οποίοι 
κλείουν από 31.12.1999 και εφεξής.» 

Άρθρο 26 

Φορολογικά και οργανωτικά θέματα 

1. Οι προθεσμίες που ορίζονται στις περιπτώσεις Α’ 
και Γ' του άρθρου 14 του ν. 2753/1999 (ΦΕΚ 249 Α'), πα- 
ρστείνονται από τη λήξη τους μέχρι και την 31η Μαΐου 
2000 . 

2. Για την εφαρμογή της περίπτωσης Β' του άρθρου 
14 του ν. 2753/1999, οι προθεσμίες υποβολής της δή¬ 
λωσης αποδοχής της φορολογητέας αξίας των ακινή¬ 
των παρατείνονται μέχρι και 31 Μαΐου 2000, για τις υπο¬ 
θέσεις που οι προθεσμίες λήγουν πριν την ημερομηνία 
αυτήν. 

3. Το τελευταίο εδάφιο της παρ. 5 της περίπτωσης Α' 
του άρθρου 14 του ν. 2753/1999 αντικαθίσταται ως ακο¬ 
λούθως: 

«Η πρώτη δόση καταβάλλεται μέχρι την τελευταία ερ¬ 
γάσιμη, για τις δημόσιες υπηρεσίες, ημέρα του επόμε¬ 
νου από τη βεβαίωση μήνα και οι υπόλοιπες μέχρι την 
τελευταία εργάσιμη, για τις δημόσιες υπηρεσίες, ημέρα 
των μηνών που ακολουθούν.» 

4. Το πρώτο εδάφιο της παρ. 6 της περίπτωσης Α' του 
άρθρου 14 του ν. 2753/1999 αντικαθίσταται ως ακολού¬ 
θως: 

«Αν εξοφληθεί ολόκληρος ο οφειλόμενος φάρος με¬ 
ταβίβασης ακινήτων και μεγάλης ακίνητης περιουσίας 
μέσα στην προθεσμία καταβολής της πρώτης δόσης, 
παρέχεται έκπτωση ποσοστού πέντε τις εκατό (5%).» 


5. Στο πρώτο εδάφιο της περίπτωσης Γ' του άρθρου 
14 του ν. 2753/1999 διαγράφεται η λέξη «αρχική» και 
στο τέλος αυτού προστίθεται η φράση : «και δεν έχει 
κοινοποιηθεί η οικεία πράξη ή φύλλο ελέγχου.» 

6. Στο άρθρο 14 του ν. 2753/1999 προστίθεται περί¬ 
πτωση Δ' που έχει ως ακολούθως: 

«Δ. Οι διατάξεις των περιπτώσεων Α', Β', και Γ' του 
άρθρου 14 του ν. 2753/1999, όπως ισχύουν για τις υπο¬ 
θέσεις φόρου μεγάλης ακίνητης περιουσίας των άρ¬ 
θρων 21 έως 35 του ν. 2459/1997, εφαρμόζονται και για 
τις υποθέσεις φόρου ακίνητης περιουσίας των άρθρων 
19 έως 36 του ν. 1249/1982. Για την εφαρμογή της περί¬ 
πτωσης Γ' στις υποθέσεις ακίνητης περιουσίας που 
αφορούν ακίνητα που βρίσκονται σε περιοχές όπου 
εφαρμόζεται το αντικειμενικό σύστημα προσδιορισμού 
της αξίας τους κατά τις διατάξεις των άρθρων 41 και 
4 Ια του ν. 1249/1982, λαμβάνονται υπόψη υποχρεωτικά 
οι αξίες αυτές.» 

7. Η ισχύς των διατάξεων των Παραγράφων 3.4, 5 και 
6 του παρόντος άρθρου αρχίζει από 17 Νοεμβρίου 
1999. 

8. Ομολογίες εκδιδόμενες από εταιρείες ή επιχειρή¬ 
σεις που εδρεύουν στην Ελλάδα έχουν την ίδια φορολο¬ 
γική μεταχείριση με τις ομολογίες που εκδίδει το Ελλη¬ 
νικό Δημόσιο. 

9. Η προθεσμία που αναφέρεται στην παρ. 4 του άρ¬ 
θρου 25 του ν. 2753/1999 (ΦΕΚ 249 Α), για την απόδο¬ 
ση του οφειλόμενου τέλους έξι τοις εκατό (6%), παρα- 
τείνεται και ισχύει από τότε που έληξε μέχρι την τελευ¬ 
ταία εργάσιμη ημέρα του Ιουνίου του έτους 2000, χωρίς 
την επιβολή οποιοσδήποτε κύρωσης. 

10. Η περίπτωση β* της παρ. 1 του άρθρου 63 του ν. 
2238/1994 (ΦΕΚ 151 Α') αντικαθίσταται ως εξής: 

«β) Για τα πρόσωπα που είναι κάτοικοι αλλοδαπής και 
έχουν υποχρέωση να υποβάλλουν δήλωση στην Ελλά¬ 
δα, εφόσον δεν υπάγονται στην περίπτωση α', αρμό¬ 
διος είναι ο προϊστάμενος της Δημόσιας Οικονομικής 
Υπηρεσίας Κατοίκων Εξωτερικού ή ο προϊστάμενος της 
δημόσιας οικονομικής υπηρεσίας που ορίζεται κάθε φο¬ 
ρά με απόφαση του Υπουργού Οικονομικών.» 

Άρθρο 27 

Εγγράφεται στο Πρόγραμμα Δημοσίων Επενδύσεων 
ποσό 2,75 δισεκατομμυρίων δραχμών προς ρύθμιση εκ¬ 
κρεμοτήτων της Ελληνικής Βιομηχανίας Αλουμίνας 
Α.Ε.. 

Το ποσό αυτό θα χορηγηθεί στην Ε.Τ.Β.Α. Α.Ε., η 
οποία και θα το εκταμιεύσει στην Ελληνική Βιομηχανία 
Αλουμίνας Α.Ε. ως κάλυψη ισόποσης αύξησης του με¬ 
τοχικού της κεφαλαίου. 

Η καταβολή του εν λόγω ποσού από την Ελληνική 
Βιομηχανία Αλουμίνας Α.Ε. προς την Ρωσική Εταιρεία 
130 «ν/Ο ΖβτυόθζΙιΙενβίΓηθΓ», εν όψει συμβιβαστικής 
επίλυσης των συνολικών μεταξύ τους διαφορών των 
προερχομένων από τη σύμβαση υπό στοιχεία ΕΙΛ/Α Νο 
Ε3-101/7.4.1987, δεν υπόκεπαι σε φόρο εισοδήματος 
στην Ελλάδα ούτε σε Φ.Π.Α.. 

Άρθρο 28 

Θέματα φορολογίας εισοδήματος 

1. Τα καθαρά εισόδηματα των επιχειρήσεων πώλησης 
ή παραγωγής που τηρούν βιβλία και στοιχεία δεύτερης 
κατηγορίας του Κώδικα Βιβλίων και Στοιχείων, που προ- 

κύπτουν από το λογιστικό προσδιορισμό των αποτελε¬ 
σμάτων τους, όπως αυτός ορίζεται από τις διατάξεις 
της παρ. 1 του άρθρου 33 του ν. 2238/1994, όπως ισχύ¬ 
ει, δεν μπορεί να είναι ανώτερα από τα καθαρά κέρδη 
που προσδιορίζονται εξωλογισπκά προσαυξημένα κατά 
ποσοστό πενήντα τοις εκατό (50%) αυτών. 

2. Οι διατάξεις της προηγούμενης παραγράφου 
έχουν εφαρμογή και στις επιχειρήσεις των παραγρά¬ 
φων 3 και 4 του άρθρου 33 του ν. 2238/1994, όπως ισχύ¬ 
ει, για τον προσδιορισμό των φορολογούμενων κερδών 
του κλάδου πώλησης ή παραγωγής αυτών. 

3. Οι διατάξεις των προηγούμενων παραγράφων ισχύ¬ 
ουν για τα εισοδήματα που έχουν αποκτηθεί κατά τη 
διαχειριστική περίοδο από την 1η Ιανουαρίου 1999 μέ¬ 
χρι την 31η Δεκεμβρίου 1999. 

4. Η προθεσμία υποβολής συμπληρωματικών δηλώ¬ 
σεων της παρ. 1 του άρθρου 13 του ν. 2238/1994 από 
τους υπόχρεους που αναφέρονται στην παρ. 7 του άρ¬ 
θρου 3 του ν. 2753/1999 παρατείνεται για τέσσερις (4) 
ακόμη μήνες και λήγει στις 17 Ιουνίου του 2000. 

Άρθρο 29 

1. Από την εφαρμογή των διατάξεων της παρ. 7 του 
άρθρου 19 του π.δ. 774/1980 «Περί κωδιχοποιήσεως εις 
ενιαίον κείμενον των περί Ελεγκτικού Συνεδρίου ισχυου- 
σών διατάξεων κ.λπ.» (ΦΕΚ 189 Α'), όπως προστέθηκε 
με το άρθρο 15 του ν. 2145/1993 (ΦΕΚ 88 Α') και ανπκα- 
ταστάθηκε από το άρθρο 8 του ν. 2741/1999 (ΦΕΚ 199 
Α'), εξαιρούνται οι συμβάσεις παροχής υπηρεσιών που 
συνάπτονται κατά την παρ. 3 του άρθρου 5 του ν. 
2000/1991 (ΦΕΚ 206 Α'), όπως ισχύει, την παρ. 3 του άρ¬ 
θρου 1, παρ. 1 του άρθρου 3 και παρ. 2 του άρθρου 4 
του ν. 2526/1997 (ΦΕΚ 205 Α'), όπως ισχύει, την παρ. 2 
του άρθρου 1 του ν. 2628/1998 (ΦΕΚ 151 Α') και την 
παρ. 1 του άρθρου 1 του ν.δ. 483/1974 (ΦΕΚ 184 Α'). 

Η ισχύς της παραγράφου αυτής αρχίζει από 
28.9.1999. 

2. Στο άρθρο 10 του ν. 2768/1999 (ΦΕΚ 273 Α') προ¬ 
στίθεται παράγραφος 7 με το ακόλουθο περιεχόμενο: 

«7. Η αντιμισθία του Προέδρου του ΟΠΑΔ για την 
προσφερόμενη διοικητική εργασία, καθορίζεται με από¬ 
φαση του Υπουργού Οικονομικών και βαρύνει, μέχρι την 
έναρξη της κύριας δραστηριότητας του Οργανισμού, 
τις πιστώσεις του προϋπολογισμού του Υπουργείου Οι¬ 
κονομικών.» 

Άρθρο 30 

1. Κατ’ εξαίρεση των κειμένων διατάξεων, η συνολική 
οφειλή από τόκους σε καθυστέρηση που παρήχθησαν 
από κάθε είδους συμβάσεις δανείων ή πιστώσεων που 
έχουν συνομολογηθεί με πιστωτικά ιδρύματα δεν δύνα- 
ται να υπερβεί το πιο κάτω αναφερόμενο πολλαπλάσιο 
της απαίτησης, όπως αυτή έχει διαμορφωθεί κατά το 
χρόνο της καταγγελίας της σύμβασης, ή, προκειμένου 
περί αλληλόχρεων λογαριασμών, κατά το χρόνο του 
οριστικού κλεισίματος αυτών ή, όπου δεν συντρέχει τέ¬ 
τοια περίπτωση, από τότε που η απαίτηση κατέστη εν 
όλω ή εν μέρει ληξιπρόθεσμη και απαιτητή κατά τους 
όρους της οικείας σύμβασης ή κατά το νόμο: 

α) το τετραπλάσιο, εάν τα ως άνω περιστατικά συνέ¬ 
βησαν μέχρι την 31.12.1985, 

β) το τριπλάσιο, εάν συνέβησαν μετά την υπό α’ ημε¬ 
ρομηνία και μέχρι την 31.12.1990, 


γ) το διπλάσιο, εάν συνέβησαν μετά την υπό β' ημε¬ 
ρομηνία και μέχρι τη 15.4.1998. 

Προκειμένου για οφειλές από συμβάσεις δανείων στη 
βάση υπολογισμού του προηγούμενου εδαφίου δεν πε¬ 
ριλαμβάνονται τόκοι από ανστοκισμό. 

2. Καταβολές που έχουν γίνει υπό των οφειλετών ή 
τρίτων χάριν αυτών, μετά τις ημερομηνίες της προηγού¬ 
μενης παραγράφου, αφαιρούνται από την εκ τόκων 
οφειλή, όπως αυτή θα προσδιοριστεί σύμφωνα με την 
παράγραφο 1 του παρόντος, προαφαιρουμένων από 
αυτές των εξόδων που έχουν πράγματι εκταμιευτεί από 
τα πιστωτικά ιδρύματα. Το αυτό ισχύει και για εισπρα- 
χθέντα από τα πιστωτικά ιδρύματα ποσά από διαδικασί¬ 
ες ατομικής ή συλλογικής εκτέλεσης, τηρουμένων κατά 
τα λοιπά των διατάξεων του Κ.Πολ.Δ.. Καταβληθέντα 
οποτεδήποτε ποσά, ανεξαρτήτως ύψους, από τους 
οφειλέτες ή τρίτους είτε εκουσίως, είτε κατόπιν συμφω¬ 
νίας ή οποιοσδήποτε ρύθμισης, είτε συνεπεία διαδικα¬ 
σιών ατομικής ή συλλογικής εκτέλεσης, δεν αναζητού- 
νται σε καμία περίπτωση και για καμία αιτία. 

3. Υφιστάμενες ασφάλειες κάθε μορφής, που έχουν 
παρασχεθεί στα πιστωτικά ιδρύματα από τους οφειλέ¬ 
τες, εγγυητές ή τρίτους, εξακολουθούν να ισχύουν και 
ασφαλίζουν εφεξής το κεφάλαιο και τους τόκους που 
προκύπτουν από την αναπροσαρμογή κατά τις παρα¬ 
γράφους 1 και 2, πλέον των τυχόν τόκων της παραγρά¬ 
φου 5. 

4. Από της ισχύος του παρόντος νόμου τα πιστωτικά 
ιδρύματα υποχρεούνται: ■ ■■ 

α) Να γνωστοποιούν, εντός προθεσμίας ενενήντα (90) 
ημερών από την υποβολή σχετικής αίτησης, στους 
οφειλέτες που οι οφειλές τους εμπίπτουν στη ρύθμιση 
της παραγράφου 1, το ύψος της οφειλής τους κατά κε¬ 
φάλαιο και τόκους. 

β) Να μη λογίζουν τόκους για τη συνολική οφειλή, 
όπως αυτή θα διαμορφωθεί μετά την εφαρμογή των πα¬ 
ραγράφων 1 και 2, μέχρι τις 30 Απριλίου 2000 και να μην 
αρχίσουν διαδικασίες αναγκαστικής εκτέλεσης, ούτε να 
συνεχίσουν διαδικασίες που έχουν αρχίσει, μέχρι την 
31η Οκτωβρίου 2000. 

5. Το ποσό της οφειλής, όπως θα διαμορφωθεί κατ’ 
εφαρμογή των παραγράφων 1 και 2, θα εκτοκίζεται, από 
1.5.2000 και επί ένα εξάμηνο, με το εκάστοτε ισχύον κυ¬ 
μαινόμενο επιτόκιο χορηγήσεων της ίδιας κατηγορίας, 
εκτός εάν για τη συγκεκριμένη κατηγορία δανείου δεν 
συνομολογείται κυμαινόμενο επιτόκιο, οπότε θα εφαρ¬ 
μόζεται το ισχύον σταθερό επιτόκιο της κατηγορίας αυ¬ 
τής. Μετά την πάροδο της ως άνω εξαμηνιαίας περιό¬ 
δου, εάν δεν συμφωνηθεί διαφορετικά, η ως άνω οφειλή 
θα εκτοκίζεται με το εκάστοτε επιτόκιο υπερημερίας και 
οι παραγόμενοι τόκοι θα ανατοκίζονται σύμφωνα με το 
άρθρο 12 του V. 2601/1998. 

6. Τα πιστωτικά ιδρύματα με τους περιορισμούς των 
παραγράφων 1 και 5 του παρόντος δύνανται να συμφω¬ 
νούν με τους οφειλέτες τους όρους και τρόπο εξόφλη¬ 
σης των οφειλών που ορίζονται στις παραγράφους 1 
και 2. 

7. Από 1.11.2000 αίρεται η αναστολή της έναρξης ή 
της συνέχισης της διαδικασίας αναγκαστικής εκτέλεσης 
προς ικανοποίηση των απαιτήσεων που υπάγονται στη 
ρύθμιση της παραγράφου 1, εφόσον δεν έχει συμφωνη¬ 
θεί διαφορετικά κατά τα αναφερόμενα στην παράγρα¬ 
φο 6 και με την προϋπόθεση ότι το πιστωτικό ίδρυμα, 
με δήλωσή του, σε οποιοδήποτε στάδιο της διαδικασί¬ 
ας, θα προσδιορίζει το οφειλόμενο, κατ' εφαρμογή των 

διατάξεων του παρόντος άρθρου, ποσό της απαίτησης. 

8. Οι διατάξεις του παρόντος άρθρου δεν επηρεάζουν 
όσα είτε κρίθηκαν, οποτεδήποτε, τελεσίδικα, εκτός αν 
εκκρεμούν κατά την ημερομηνία ψήφισης του παρόντος 
στον Άρειο Πάγο, είτε ρυθμίστηκαν με διάταξη νόμου ή 
με συμβιβασμό, αναγνώριση χρέους ή άλλη συμφωνία 
μεταξύ των πιστωτικών ιδρυμάτων και οφειλετών για 
συμβάσεις δανείων ή πιστώσεων μέχρι τη δημοσίευση 
του παρόντος και οι σχετικές συμφωνίες εξακολουθούν 
να δεσμεύουν τα μέρη. Καταβληθέντα οποτεδήποτε πο¬ 
σά, ανεξαρτήτως ύψους, από τους οφειλέτες ή τρίτους 
είτε εκουσίως, είτε κατόπιν συμφωνίας είτε οποιοσδή¬ 
ποτε ρύθμισης, είτε συνεπεία διαδικασιών ατομικής ή 
συλλογικής εκτέλεσης δεν αναζητούνται σε καμία περί¬ 
πτωση και για καμία αιτία. 

Κατ' εξαίρεση, προκειμένου περί οφειλών κατά κύριο 
επάγγελμα αγροτών προς την Αγροτική Τράπεζα της 
Ελλάδος Α.Ε., που έχουν ρυθμισθεί με οποιονδήποτε 
τρόπο και οι ρυθμίσεις αυτές εξακολουθούν να ισχύουν 
κατά τη δημοσίευση του παρόντος, παρέχεται η ευχέ¬ 
ρεια στους οφειλέτες, με γραπτή δήλωσή τους προς 
την Τράπεζα, να επιλέξουν είτε την εξακολούθηση 
εφαρμογής της υφιστάμενης ρύθμισης είτε την υπαγω¬ 
γή τους στην παράγραφο 1 του παρόντος. Το δικαίωμα 
της επιλογής πρέπει να ασκηθεί εντός τριών (3) μηνών 
από τη δημοσίευση του παρόντος, διαφορετικά εξακο¬ 
λουθεί να ισχύει η ρύθμιση. Ποσά που έχουν καταβλη¬ 
θεί μέχρι τη δημοσίευση του παρόντος δεν αναζητού- 
νται. Υποχρεώσεις του Ελληνικού Δημοσίου που έχουν 
αναληφθεί στο πλαίσιο ρύθμισης χρεών προς την Αγρο¬ 
τική Τράπεζα της Ελλάδος με διάταξη νόμου δεν θίγο¬ 
νται. 

9, Δεν υπάγονται στις ρυθμίσεις του παρόντος άρ¬ 
θρου: 

α) Οφειλές επιχειρήσεων για τις οποίες έχουν εκδο- 
θεί ατομικές ή γενικές υπουργικές αποφάσεις για τη 
ρύθμισή τους με ειδικούς όρους. 

β) Οφειλές προς τα πιστωτικά ιδρύματα οι οποίες 
έχουν υπαχθεί ή διέπονται από τις διατάξεις των νόμων 
2000/1991, 1386/1983, 1892/1990, 1641/1986, ν.δ. 1138/ 
1972, όπως ισχύουν. 

γ) Οφειλές εκ πρωτοφειλής ή εξ εγγυήσεως του Ελ¬ 
ληνικού Δημοσίου, των νομικών προσώπων δημοσίου 
δικαίου ή του Ο.Α.Ε.. 

δ) Απαιτήσεις εκ δανείων ή πιστώσεων το ύψος των 
οποίων υπερβαίνει τα επτακόσια πενήντα εκατομμύρια 


(750.000.000) δραχμές, όπως οι απαιτήσεις - αυτές 
έχουν διαμορφωθεί την 31.12.1999 με υπολογισμό της 
οφειλής σύμφωνα με το άρθρο 12 του ν. 2601/1998 κα¬ 
τά τράπεζα, δηλαδή αφαιρουμένων των τόκων εξ ανα- 
τοκισμών. 

10. Εάν κατά την εφαρμογή των ανωτέρω διαγραφούν 
ποσά τόκων εμφανιζόμενα στα λογιστικά βιβλία των πι¬ 
στωτικών ιδρυμάτων, τούτο δεν θα επιφέρει σε καμία 
περίπτωση επιβολή προστίμων, προσαυξήσεων ή τε¬ 
λών που προβλέπονται με διατάξεις της κείμενης νομο¬ 
θεσίας. Οι σχετικές διαγραφές θα βαρύνουν τη χρήση 
κατά τη διάρκεια της οποίας θα πραγματοποιηθούν. Οι 
αναλογούντες επί των διαγραφόμενων ποσών των τό¬ 
κων και οι καταβληθέντες από τα πιστωτικά ιδρύματα 
στο Δημόσιο πόσης φύσεως φόροι συμψηφίζονται με 
οφειλόμενους φόρους εντός της χρήσης κατά την 
οποία θα γίνει η διαγραφή ή των αμέσως επομένων αυ¬ 
τής τριών κατ' ανώτατο όριο χρήσεων. 

11. Το Ελληνικό Δημόσιο αναλαμβάνει την υποχρέω¬ 
ση να καταβάλλει στα πιστωτικά ιδρύματα που χορήγη¬ 
σαν δάνεια βάσει του ν. 1641/1986 και του ν.δ. 1138/1972 
τις υφιστάμενες κατά τη δημοσίευση του παρόντος λη¬ 
ξιπρόθεσμες οφειλές των μη εξυπηρετηθέντων από 
τους δικαιούχους στεγαστικών δανείων εργατικής κα¬ 
τοικίας. Στο Ελληνικό Δημόσιο εκχωρούνται μόνο οι 
οφειλές προς την Εθνική Τράπεζα οι οποίες έχουν καλυ¬ 
φθεί από τα (δια διαθέσιμα της πρώην ΕΚΤΕ, νυν Εθνι- 
κής. 

Η καταβολή των αντίστοιχων ποσών θα πραγματο¬ 
ποιηθεί με την έκδοση από το Ελληνικό Δημόσιο ειδικού 
ισόποσου ομολογιακού δανείου (άρθρα 31 και 32 του ν. 
1914/1990), οι ομολογίες του οποίου θα δοθούν στα πι¬ 
στωτικά ιδρύματα. 

Τα πιστωτικά ιδρύματα θα εκχωρήσουν στο Ελληνικό 
Δημόσιο τις ως άνω ληξιπρόθεσμες οφειλές τις οποίες 
τούτο θα ρυθμίσει σε εξήντα (60) μηνιαίες άτοκες δό¬ 
σεις. 

Τα απομένοντα ανεξόφλητα υπόλοιπα των δανείων 
του ν. 1641/1986 θα εκτοκίζονται του λοιπού από τα πι¬ 
στωτικά ιδρύματα με το εκάστοτε κυμαινόμενο επττόκιο. 

Με απόφαση του Υπουργού Οικονομικών καθορίζο¬ 
νται οι όροι και οι προϋποθέσεις έκδοσης του ανωτέρω 
ομολογιακού δανείου. 

Η παράδοση των ομολογιών θα γίνει μετά τη βεβαίω¬ 
ση των ληξιπρόθεσμων οφειλών που εκχωρούνται στο 
Ελληνικό Δημόσιο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 31 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται 
διαφορετικά σπς επί μέρους διατάξεις. 

Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 


Αθήνα, 10 Φεβρουαρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 
Κ. ΛΑΛΙΩΤΗΣ 
ΔΙΚΑΙΟΣΥΝΗΣ 
ΕΥΑΓ. ΠΑΝΝΟΠΟΥΛΟΣ 
ΕΜΠΟΡΙΚΗΣ ΝΑΥΤΙΛΙΑΣ 
Σ. ΣΟΥΜΑΚΗΣ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 

ΥΓΕΙΑΣ ΚΑΙ ΠΡΟΝΟΙΑΣ 
Λ. ΠΑΠΑΔΗΜΑΣ 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
Μ. ΠΑΠΑΐΩΑΝΝΟΥ 
ΜΑΚΕΔΟΝΙΑΣ-ΘΡΑΚΗΣ 
1. ΜΑΓΚΡΙΩΤΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 10 Φεβρουαρίου 2000 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΠΑΝΝΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί,ΕΧ 223211 ΥΡΕΤ 3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Μρ: ννννν/.βί.ςΓ 
Θ-ΓΠ3ΪΙ: ννθ5ΠΊ3δίθΓ @ Θΐ.9»· 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381100 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ - Διοικητήριο Τ.Κ. 411 10 (041) 597449 

ΚΕΡΚΥΡΑ - Σαμαρά 13 Τ.Κ. 491 00 (0661) 89 127 / 89120 

ΗΡΑΚΛΕΙΟ -Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ - ΠΧ. Κωνσταντινουπόλεως 

Τ.Κ. 811 00 Μυτιλήνη (0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α,Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' {Υπουργικές αποφάσεις κΑπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ, Υπαλλήλων) 

15.000 


750 

» 

Δ' (Απαλλοτριώσεις, πολεοδομία κ.λπ.) 

70.000 


3.500 

» 

Αναπτυξιακών Πράξεων (Τ.Α.Π.Σ.) 

30.000 


1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

>► 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

)> 

500 

>► 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

>> 

Προκηρύξεων Α.Σ.Ε.Π. 

10.000 

Μ 

500 


Ανωνύμων Εταιρειών & Ε.Π.Ε. 

300.000 

» 

15.000 


Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε.& Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 



| Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 

ϋ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















